Historiae Britannicae Defensio - Wicipedia\nLlyfr yn yr iaith Ladin am hanes Cymru a'r Brythoniaid gan yr ysgolhaig Syr John Price (1502–1555) yw Historiae Britannicae Defensio ('Amddiffyn hanes Prydain'). Fe'i cyhoeddwyd yn 1573, deunaw mlynedd ar ôl marwolaeth Syr John, sy'n adnabyddus yn bennaf fel awdur y llyfr Cymraeg printiedig cyntaf, Yn y lhyvyr hwnn (1546).\nFel llenor ac ysgolhaig, roedd John Price yn perthyn i fudiad y Dyneiddwyr ac ysgol y Dadeni Dysg yng Nghymru. Roedd ganddo ddiddordeb mawr yn hanes Cymru a llenyddiaeth Gymraeg yr Oesoedd Canol ac roedd yn frwd o blaid llyfr dylanwadol Sieffre o Fynwy, yr Historia Regum Britanniae ('Hanes Brenhinoedd Prydain') a ddaethai dan ymosodiad fel ffug-hanes gan ysgolheigion fel Polydore Vergil. Ysgrifennodd syr John yr Historiae Britannicae Defensio mewn ymateb. Mae'r llyfr yn ddiddorol am sawl rheswm. Roedd Syr John yn gasglwr llawysgrifau brwd a gwelir ei adnabyddiaeth o'r ffynonellau hynny yn y gyfrol. Ceir golwg hefyd ar feddylfryd un o ysgolheigion y Dadeni yng Nghymru a'r modd y dehonglwyd hanes a thraddodiadau Cymru yng ngoleuni'r ddysg newydd. Fel Vergil ei hun, dydy Syr John ddim yn derbyn rhai o'r chwedlau a geir yn ffug hanes Sieffre o Fynwy, yn enwedig y portread o Arthur fel ymerodr mewn llys rhwysgfawr, ond ar y llaw arall mae'n amddiffyn hawl y Brythoniaid (y Cymry) i benarglwyddiaeth Ynys Prydain.\nCyhoeddwyd y llyfr gan Richard Price, fab Syr John, yn 1573. Mae'n bosibl fod yr awdur wedi dechrau ei gyfansoddi mor gynnar a chanol y 1540au. Roedd ei gyhoeddi yn gam pwysig iawn yn astudiaethau Hanes Cymru.\nCeir cyfieithiad Cymraeg o'r cyflwyniad Lladin yn y gyfrol,\nCeri Davies (gol.), Rhagymadroddion a chyflwyniadau Lladin 1551-1632 (Gwasg Prifysgol Cymru, 1980), tt. 25-47.\nWedi dod o "https://cy.wikipedia.org/w/index.php?title=Historiae_Britannicae_Defensio&oldid=11039243"\nLast edited on 3 Ebrill 2022, at 07:39\nNewidiwyd y dudalen hon ddiwethaf ar 3 Ebrill 2022, am 07:39.


Llais Y Dderwent: August 2012\nChwibdaith i Buxton\nMi es i draw i Buxton am dair awr heddiw. Roedd ffair llyfrau ymlaen yn yr Ystafell Ymgynnull, felly o'n i deimlo felly pori o amgylch ambell stondin llyfr yn chwilota am fargeniau. Er mawr syndod i mi ddes i ar draws hen gopïau o'r cylchgrawn myfyrwyr Prifysgol Aberystwyth o'r 50 degau sef Y Ddraig o dymer y Grawys 1955. Mae hi'n gylchgrawn dwyieithog efo cyfartaledd o dudalennau yn y ddwy iaith. Y diweddar Hywel Teifi Edwards oedd un o'r cyfranwyr. Hefyd roedd erthygl hynod o ddiddorol dan y pennawd 'Lle'r Gymraeg Mewn Cymdeithas Ddwyieithog gan Brenda Williams. Tybed os ydy hi dal ar dir byw?\nDoeddwn i ddim mor ffodus efo'r tywydd roedd hi'n pistyllio glaw yn Buxton ac felly roedd rhaid swatio o dan yr ymbarél i gyrraedd nôl yn fy ngar yn ddigon sych!\nPosted by JonSais at 07:51 No comments:\nYr wythnos ddiweddar o'n i'n mwynhau dogn go dda o Gymreictod ar faes yr Eisteddfod ym Mro Morgannwg. Mi wnes i deithio o Loegr i Gymru ar y Sul efo fy nghyfaill o ardal Chesterfield, sef Martin. Ar ôl croesi'r Môr Hafren oedd dipyn o amser sbâr felly mi wnaethon ni gipio ar y cyfle i ymweld ag Amgueddfa Gwerin Cymru yn Sant Ffagan. Roedd hi'n braf cael crwydro'r safle, ond doedd dim digon o amser 'da ni, cwta tair awr, mewn gwirionedd, a doedd hi ddim yn ddigon i weld y cyfan.\nWedyn aethon ni ymlaen i'n Westy wrth ochr Maes Awyr Caerdydd. Roedden ni'n aros o fewn 5 milltir i'r maes ac roedd hi'n ddigon hawdd mynd ar faes yr Eisteddfod bob diwrnod rhwng Dydd Llun a Dydd Gwener. Doedd Martin dim wedi ymweld â'r brifwyl o'r blaen felly mi wnes i fy norau glas i dangos tipyn bach o bob dim oedd ar gael.\nAr wahân i lenwi rôl fel tywysydd answyddogol i Martin roedd gen i fach o waith i'w wneud ar faes D sef cymryd rhan mewn cyflwyniad 'Clebran y tu hwnt i Gymru' sesiwn am ddysgwyr y tu allan i Gymru, nid yn unig yn Lloegr ond hefyd yn y Wladfa.\nEleni roedd sawl newid i'w gweld ar y maes. Dim ond un safle bwyd, dim ond 2500 o seddi yn y Pafiliwn, dim ond un llwyfan perfformio ar gyfer bandiau a pherfformwyr eraill wrth ochr yr ardal bwyd. Ond er gwaethaf hyn roedd hi'n Eisteddfod dda. Un peth newydd da oedd y Maes Gwyrdd efo nifer o stondinau mewn Yurtiau o faint gwahanol gan gynnwys un Yurt enfawr. Roedd hefyd Tipi go iawn a nifer o brosiectau gwahanol fel y prosiect adeiladu cwch Celtiaid. Ar ran y tywydd yr oedd tipyn bach o law ar Ddydd Llun a'r dydd Mawrth ond roedd gweddill yr wythnos yn sych ac yn boeth.\nYn bendant yr oedd digonedd o bethau i dangos i Martin. Stondinau, siopau lyfrau, Peth wmbredd o gystadlaethau cerddorol a clasurol, adrodd, canu, gweld ffrindiau (Wiliam o Lundain i enwi dim ond un) ayyb. Mi wnaethon ni weld darlith ym Maes D am Iolo Morgannwg, aethon ni i weld cyfarfod lansio mudiad lobio dros yr iaith o'r\nenw 'dyfodol', hefyd mi wnaethon ni wrando ar Leanne Wood, arweinyddes newydd Plaid Cymru. Roedd hi'n trafodi ar ei gweledigaeth hi am ddyfodol Cymru.\nErbyn diwedd dydd Gwener roedden ni wedi gweld llwyth o bethau ac wedi siarad â nifer fawr o ffrindiau hen a newydd. Roedden ni wedi blino yn llawn ac yn barod i deithio nôl dros y ffin ac ar draws canolbarth Lloegr er mwyn cyrraedd ein cartrefi. Rŵan dw i'n edrych ymlaen at Eisteddfod Dinbych!\nPosted by JonSais at 12:03 2 comments:


Castilla y León - Wicipedia\n(Ailgyfeiriad oddi wrth Castillia-Leon)\n– % o Sbaen Safle 1af\nStatud Ymreolaeth 2 Mawrth 1983\n33 (o 350)\n30 (o 264)\nArlywydd Juan Vicente Herrera Campo\nUn o gymunedau ymreolaethol Sbaen yw Castilla y León. Crewyd y dalaith yn 1983 trwy gyfuno León a Hen Gastillia (Sbaeneg: Castilla la Vieja). Y dalaith yma yw'r fwyaf yn Sbaen o ran arwynebedd, 94,223 km²; mae hefyd yn un o'r rhaniadau mwyaf yn y Gymuned Ewropeaidd. Fodd bynnag, mae'r boblogaeth yn llai na nifer o'r cymunedau ymreolaethol eraill, 2.5 miliwn yn 2005.\nMae Castilla y León yn ffinio ar Asturias a Cantabria yn y gogledd, Aragon, Euskadi a La Rioja yn y dwyrain, Madrid a Castillia-La Mancha yn y de-ddwyrain, Extremadura yn y de a Portiwgal a Galicia yn y gorllewin. Gwatstadtir uchel y Meseta Central yw'r rhan fwyaf o'r dalaith, gydag Afon Douro yn llifo trwyddi. Mae hefyd yn cynnwys nifer o'r dyffrynoedd cyfagos.\nY prif ddinasoedd yw Ávila, Burgos, León, Palencia, Segovia, Soria, Salamanca, Zamora a phrifddinas y gymuned, Valladolid. Rhennir Castilla y León yn naw talaith, sydd a'r un enwau a'r dinasoedd hyn.\nMae chwech Safle Treftadaeth y Byd yn Castilla y León:\nY Camino de Santiago ("Ffordd Sant Iago").\nHen ddinas Segovia\nHen ddinas Ávila\nHen ddinas Salamanca\nMwynglawdd aur Rhufeinig Las Médulas\nCloddfeydd archaeolegol Atapuerca ger Burgos, lle cafwyd hyd i rai o ffosiliau dynol cynharaf Ewrop,\nWedi dod o "https://cy.wikipedia.org/w/index.php?title=Castilla_y_León&oldid=2297818"\nNewidiwyd y dudalen hon ddiwethaf ar 14 Mawrth 2017, am 23:04.


Naturefix ar gyfer Iechyd a Lles | Drupal\nNaturefix ar gyfer Iechyd a Lles\nNod prosiect cydweithredu Naturefix ar gyfer Iechyd a Lles gan Coed Lleol, a ddarparwyd yng Ngheredigion, Merthyr a Castell-nedd Port Talbot oedd integreiddio, hyrwyddo a datblygu rhagnodi cymdeithasol ar gyfer iechyd a lles awyr agored yn llawnach yn y sector iechyd yng Nghymru.\nRoedd y prosiect nid yn unig yn mynd i’r afael â’r bwlch mewn ymgysylltu digidol sydd, yn y byd modern, yn allweddol i hyrwyddo’r rôl y gall natur ei chwarae mewn iechyd meddwl a chorfforol, ond fe wnaeth hefyd dreialu datblygiad adnoddau digidol newydd fel offeryn ar gyfer rhannu profiadau a dysgu.\nTrwy’r gwaith a wnaed fel rhan o’r prosiect hwn, cysylltwyd â dros 223 o weithwyr iechyd a lles proffesiynol posibl, ac o ganlyniad i hyn, bu cynnydd yn nifer yr atgyfeiriadau.\nMae llwyddiant y prosiect Naturefix wedi darparu model ar gyfer cyflwyno hyn i feysydd eraill sydd wedi arwain at fwy o ddiddordeb mewn cyfeirio at y gweithgareddau ac yn galluogi'r prosiect i weithio gyda chyfeirwyr i ddod o hyd i ffyrdd arloesol o chydweithio i ddiwallu'r angen.\nYn ogystal, mae buddion gweithgareddau’r prosiect fel a ganlyn:\nRhannu Sgiliau Digidol – datblygu a phartneriaeth\nRoedd y chwe seminar digidol a gysylltodd Coed Lleol â Green Care Y Ffindir yn caniatáu i'r sefydliad rannu arfer a deall yn well y mecanweithiau a ddefnyddir ar gyfer rhagnodi cymdeithasol ym mhob gwlad. Nod yr holl sesiynau oedd datblygu sgiliau newydd, rhannu arfer a chryfhau cysylltiadau rhwng sefydliadau ac ar draws diwylliannau a ffiniau rhyngwladol.\nPartneriaeth a Hyrwyddo\nRoedd y dull gweithredu lleol yn canolbwyntio ar ddenu gweithwyr iechyd a gofal cymdeithasol proffesiynol i brofi iechyd awyr agored gan ddefnyddio’r coed yn uniongyrchol fel y gallant brofi a chlywed am y manteision a magu hyder wrth gyfeirio at weithgareddau tebyg. Mae ymchwil wedi dangos bod diffyg dealltwriaeth o'r cysyniad o iechyd awyr agored yn aml yn rhwystr i atgyfeiriadau. I fynd i’r afael â hyn, cynhaliwyd 5 sesiwn drochi, gyda’r sesiynau’n targedu gweithwyr proffesiynol gwasanaethau iechyd ac iechyd meddwl lleol gan gynnwys meddygon teulu, timau iechyd meddwl y GIG, Cydlynwyr Cymunedol ac asiantaethau atgyfeirio’r Trydydd Sector.\nYn dilyn y sesiynau yng Ngheredigion, mae Coed Actif Ceredigion wedi dechrau rhaglen gyda gwasanaethau dydd Ceredigion. Yn ogystal, maent wedi gallu tynnu sylw at brosiect Trywydd Iach (Iechyd Awyr Agored) yng Ngheredigion, sy’n cael ei redeg gan y sefydliad lleol Eco Dyfi gyda chefnogaeth Coed Lleol, sy’n cysylltu cyfranogwyr ag ystod o weithgareddau awyr agored yn yr ardal (therapi â chymorth anifeiliaid, grwpiau cerdded, grwpiau coetir, a grwpiau cadwraeth).\nFel rhan o’r prosiect, crëwyd nifer o ffilmiau a fideos byr gan wneuthurwr ffilmiau proffesiynol Mike Erskine o Reconnect in Nature, gan arddangos sut mae gweithgareddau lles coetir yn cael eu cyflwyno, gan ddarlunio’r gweithgareddau ar waith a’r effaith ar gyfranogwyr o’u safbwynt nhw.\nMae’r ffilmiau byr a’r fideos i’w gweld isod:\nCoetiroedd ar gyfer Lles - https://www.youtube.com/watch?v=pD4gUETCJV0\nGwersi a ddysgwyd o symud cynnwys ar-lein - https://www.youtube.com/watch?v=HuEighf_3zo\nTips ar gyfer addasu cynnwys i’w gyflwyno ar lein | Rhan 1 - https://www.youtube.com/watch?v=Am2zVvtHHYs\nTips ar gyfer gwneud fideos a chreu awyrgylch gefnogol ar lein | Rhan 2 - https://www.youtube.com/watch?v=Lz44ThaEb1I\nSut i wneud Saws cetshyp aeron draenen wen - https://www.youtube.com/watch?v=EGFYwE59Mkk\nFideo ar 'Fluffy stuff' yr Hydref - https://www.youtube.com/watch?v=DcYheftplS0\nSnaciau cyflym gydag aeron yr hydref - https://www.youtube.com/watch?v=pG0ntNVO9VY\nSut all natur trawsnewid ein hiechyd? - https://youtu.be/c7dbSyj4kjE\nMiniogi cyllyll - https://youtu.be/KpHiDYrM2U8 (Saesneg yn unig)\nYmdrochi yng Nghoedwig yr Hydref - https://youtu.be/sgNDYv3DoCg (Saesneg yn unig)\nSut mae natur yn trawsnewid ein hiechyd? https://youtu.be/ZkAbo9erQ1Q (Saesneg yn unig)\nFel rhan o brosiect cydweithredu Naturefix ar gyfer Iechyd a Lles gan Coed Lleol yng Ngheredigion, Merthyr a Chastell-nedd Port Talbot, crëwyd 3 astudiaeth achos.\nMerthyr Tudful - https://youtu.be/Sy4Ihgk2io0\nPontardawe - https://youtu.be/mJ9dfm-L_dQ\nBiosffer Dyfi - https://youtu.be/1CcRNFv3_MA


Llafar Bro: O Lech i Lwyn -Ceunant Llennyrch\nAllan Tudor gyfrannodd erthygl i’r gyfres awyr-agored yn rhifyn Mai 1999.\nUn lle y byddaf yn hoff o fynd am dro iddo yw Ceunant Llennyrch ar yr afon Prysor. Un rheswm am hyn, hwyrach, yw fod cysyltiad â fy nhaid, John Tudor, Brynderw gynt, a fu yn was yn Llennyrch, ar ôl i’r barcdu yng Ngellilydan gau. Un o’i ddiddordebau oedd gwneud ffyn, ac yr oedd y ceunant yn nodedig am fod yn lle da i dorri ffon. (Par bryd yw yr amser gorau i dorri ffon? Pan ei gweli di hi!!)\nGan fod ansawdd y graig yn feddal, a llif afon Prysor yn gryf iawn cyn cronni’r llyn, mae’r dŵr wedi gwneud ceunant dwfn iawn, ac yn gul iawn mewn mannau.\nMae sawl peth diddorol i’w nodi. Gan ddechrau ger Pwerdy Maentwrog a adeiladwyd yn y dauddegau, tua dau ganllath i fyny’r afon mae ‘Ivy Bridge’ (ni chlywais enw Cymraeg arni erioed). Pont hynafol, diddorol, tlws a rhamantus. Un bwa cul, hir, yn rhychwantu’r afon. Mae yn uchel, i fod yn glir o’r llifogydd mynych mae’n siwr. Ac o gofio fod llanw uchel yn mynd i fyny yr afon Prysor, heibio’r bont.\nMae’n rhy gul i drol a cheffyl. Dim canllawiau. Pont i anifeiliaid yn cario pwn; ceffylau neu fulod hwyrach. Mae ar yr hen ffordd rhwng Maentwrog a Llandecwyn, a ddefnyddiwyd cyn adeiladu y ffordd sydd yn dilyn y Ddwyryd i Gilfor. Syndod fel mae wedi goroesi a hithau yn edrych braidd yn fregus. Roedd yr adeiladwyr yn gwybod eu gwaith, mae’n siwr.\nYchydig i fyny’r afon ar yr ochr ogleddol bu melin goed ar un adeg, i drin yr holl dderw a dyfai yn y dyffryn. Ac wedyn ar yr ochr arall i’r afon yr oedd odyn galch, rhwng Felinrhyd Fach a Thŷ’n y Coed. Byddai’r ‘Philistiaid' yn dod a cherrig calch i fyny’r Ddwyryd o Ynys Cyngar yn y cyfnod pan allforiwyd y llechi gyda’r cychod.\nRhaeadr Ddu, Rhagfyr 2015. Llun Paul W.\nYna doir at y Rhaeadr Ddu sydd yn syrthio dros glogwyn fel siôl fawr i bwll crwn. Wrth gwrs, cyn amser Llyn Traws, roedd yn llawer mwy trawiadol nag yw heddiw, ac yn gyrchfan i fyddigion o ymwelwyr fel Thomas Pennant yn y cyfnod ‘rhamantaidd’.\nY nodwedd nesaf a welir yw safle hen bont Llennyrch. Roedd hon ar y ffordd drol a redai o Gellilydan, heibio Bryn Tirion, a’r Ysgubor Hen i Lenyrch. Dyma’r ffordd fyddai gweinidog Capel Methodus Gellilydan yn mynd i’r capel bach ger Llennyrch. Cofiaf innau fynd i Lennyrch gyda mam a Modryb Gwen Tudor pan oeddwn yn chwech oed, drwy’r ceunant a dros y bont!\nPentan Pont Llennyrch, Rhagfyr 2015. Llun Paul W.\nDdwedwn i fod yr adeiladwaith bron yn unigryw, fel bu i’r adeiladwyr gymeryd mantais o’r tirlun. Ar ochr Gellilydan o’r afon, daw y ffordd yn raddol i lawr llethr y ceunant i ben clogwyn serth, tua ugain troedfedd o uchdwr. Ar ochr Llennyrch, mae’r ceunant yn weddol wastad am rai llathenni o wely’r afon. Ar y tir yma codwyd ramp serth, o gerrig afon mawr. Roedd bwa’r bont wedyn yn cysylltu’r clogwyn a’r ramp. Campwaith go arbennig. Trueni iddi ddymchwel. Rwy’n meddwl mae tua’r chwedegau y bu hyn. Buasai'n hwylusodd mawr i gerddwyr heddiw pe bai wedi cael ei diogelu.\nMae rhaeadr arall i’w gweld ychydig i fyny o’r bont. Ni wn am enw iddi, ac nid yw mor drawiadol a'r Rhaeadr Ddu. Math o rapids mewn cafn cul ydyw.\nCofiaf fy nhad yn adrodd hanes trychineb a ddigwyddodd yn y ceunant. Fel hyn y bu:\nTua 1840 roedd un o feibion Llennyrch, William Evans, yn dod adref drwy’r ceunant, ar ôl bod yn gwerthu rhai anifeiliaid mewn ffair. Wrth gwrs yr oedd yn cario swm go sylweddol o arian. Yr oedd rhywun wedi ei ddilyn, ac wedi ymosod arno ar y ffordd. Bu brwydyr ffyrnig, a William Evans druan yn ymladd am ei fywyd ar lethrau’r ceunant. Ond colli fu ei hanes, a’r traddodiad yw fod ôl ei draed wrth geisio amddiffyn ei hun i’w gweld yn y tir am flynyddoedd wedi’r digwyddiad. Ni wyr neb pwy oedd y llofrudd.\nMae digon o lwybrau yn mynd ar hyd y ceunant, ar y ddwy ochr i’r afon. Lle da i fynd am dro ar ddiwrnod braf, i weld y rhyfeddodau, gwylio’r adar, a hwyrach torri ffon!\nErthygl am fywyd gwyllt Ceunant Llennyrch.\nLabels: Afon Prysor, Ceunant Llennyrch, O Lech i Lwyn, Pont Llennyrch, Rhaeadr Ddu, Sylwadau o Solihull


Ceiropractydd yn cael canlyniadau iasol bob amser\nMae busnes Martyn a Sarah Walker yn ffynnu, ond mae’r pâr priod yn cyfaddef bod eu llwyddiant yn chwerw-felys, gan eu bod wedi gweld gyda’u llygaid eu hunain sut mae straen modern yn effeithio ar y system nerfol, gan arwain at gam-linio esgyrn a chymalau a phoen cyhyrol. Yn ystod y blynyddoedd diwethaf, cymaint fu’r galw am wasanaethau ceiropracteg penderfynodd y pâr agor clinig ym Mhen-y-bont ar Ogwr i ategu eu practis ym Mhorthcawl. Ar yr adeg honno, ynghyd ag angen dirfawr i reoli eu dyddiaduron prysur a gwneud bywyd yn haws i’w cwsmeriaid, daeth Walker Chiropractic i’r casgliad y gallent efelychu eu dull cyfannol o reoli poen yn eu ‘practis digidol’. Ac mae'r canlyniadau wedi bod yr un mor iasol.\nMae’r system ddigidol wedi ein galluogi i ddatrys y broblem amser\n“Rydym ni’n canolbwyntio ar iechyd ein cwsmeriaid ond, fel llawer o berchnogion busnes, anghofion ni ddangos yr un gofal i’n practis,” esboniodd Sarah Walker. “Nid oedd y practis mewn trafferthion, fel y cyfryw, ond roedd heriau niferus ac roedden ni eisiau gweld beth y gallem ei drwsio a sut.” Darganfu’r Walkers y byddai system ddigidol yn eu galluogi i ddatrys problem amser. Cyn bo hir, bydd system archebu ar-lein yn caniatáu i gleifion wneud neu ganslo apwyntiadau heb aros i siarad â’r dderbynfa. Bydd marchnata awtomataidd sy’n defnyddio system CRM (Rheoli Cysylltiadau Cwsmeriaid) yn ymgysylltu â chleifion ac yn cefnogi atgyfeiriadau cyflym, tra bod cofnodion iechyd digidol yn golygu llai o waith gweinyddol a mwy o amser ar gyfer gofal cleifion.\nDechreuom ni edrych ar ein busnes mewn ffordd gyfannol\n“Rydym ni bob amser yn edrych ar ofal ein cleifion mewn ffordd gyfannol, ond nid oedd wedi gwawrio arnom fod modd gwneud yr un peth â'r busnes,” esboniodd Sarah. “Roedd gennym nifer o broblemau ond roeddwn yn edrych arnynt ar wahân. Roeddem ni eisiau parhau i ehangu ein sylfaen cwsmeriaid a chadw mewn cysylltiad â’n cwsmeriaid presennol. Ar ben hynny, roeddem ni’n awyddus i leihau’r gwaith papur a’i gwneud yn haws i reoli cofnodion ein cleifion ac apwyntiadau. Dim ond ar ôl i ni gwrdd â chynghorydd o Cyflymu Cymru i Fusnesau yr oedd hi’n bosibl i ni ddefnyddio system ddigidol i gysylltu popeth. Y peth allweddol i ni oedd amser.”\nHelpodd y cynghorydd busnes digidol i ni weld sut y gallem wella’r busnes\nYmhelaethodd Sarah: “Nid oeddem yn gwybod beth i’w wneud yn gyntaf ond, oherwydd ein bod ni wedi agor practis newydd ym Mhen-y-bont ar Ogwr yn ddiweddar, Facebook oedd y lle amlwg i ni hysbysebu. Mynychon ni ddigwyddiad cyfryngau cymdeithasol wedi’i arwain gan Cyflymu Cymru i Fusnesau, oedd yn ddefnyddiol tu hwnt, yn enwedig i rywun o fy oedran i sydd ddim yn gyfarwydd â chyfathrebu fel hyn. Ond y sesiwn wyneb yn wyneb â chynghorydd busnes digidol a gynorthwyodd ni i weld sut gall meddalwedd arbed amser, darparu gwell gwasanaeth i gwsmeriaid a gwella’r ffordd rydym yn rhedeg y busnes.”\nDyddiadur ar-lein ydyw e ar yr arwyneb, ond mae’n gwneud llawer mwy na hynny\nYn llawn hyder, cyflwynodd y cwmni becyn rheoli practis teilwredig, Practice Hub, sy’n creu set esblygol o gofnodion iechyd digidol ar gyfer cleientiaid y practis, sy’n hygyrch ar unwaith ac yn cael eu storio’n ddiogel ar-lein. “Dyddiadur ar-lein y gallwn gael mynediad o bell iddo os rydym allan o’r swyddfa yw e ar yr arwyneb. Ond oherwydd bod holl gofnodion ein cleifion wedi cael eu digideiddio, mae gennym fynediad at ddata defnyddiol yn awr, er enghraifft rhyw cleifion, sawl unigolyn sy’n dod trwy’r drws a pha mor hir maen nhw’n aros. Cyn bo hir, bydd ein cleifion yn gallu ei ddefnyddio i wneud apwyntiadau ar-lein,” medd Sarah.\nRydym ni wedi gweld cynnydd o 50% mewn ymholiadau gan gwsmeriaid ers dechrau defnyddio Facebook\nMae'r pecyn wedi’i integreiddio ag Active Campaign, sef system CRM mae Walker Chiropractor yn ei defnyddio erbyn hyn i gadw mewn cysylltiad â chwsmeriaid presennol. Mae’n rhoi gwell dealltwriaeth i Sarah o’i sylfaen cwsmeriaid, gan olygu ei bod yn gallu defnyddio’r wybodaeth i ddenu mwy o gwsmeriaid. Er enghraifft, mae’r rhan fwyaf o ymwelwyr i’r clinig yn deall y byd digidol, felly roedd hi’n gwneud synnwyr cydgysylltu’r CRM ag ymholiadau ar y wefan a llwyfannau cyfryngau cymdeithasol. “Roeddem eisiau manteisio i’r eithaf ar hyn, felly daethom â chymorth allanol i mewn i’n helpu â Facebook, ac rydym ni eisoes wedi gweld cynnydd o 50% mewn ymholiadau gan gwsmeriaid yn ystod yr wythnosau cyntaf.”\nY peth gorau am symud at system ddigidol yw bod mwy o amser gennym i dreulio â chleifion\n“Y peth gorau am ein system CRM a meddalwedd y clinig yw bod mwy o amser gennym i dreulio â chleifion, sef ein prif swyddogaeth waith. Nid ydym yn cael ein harafu gan dasgau fel ysgrifennu adroddiadau corfforol a gorfod edrych trwy ddyddiaduron papur gan fod popeth yn ddigidol ac mae’r cyfan yn cysylltu. Ond y budd mwyaf i ni yw cael cyfle i ofalu am ein cwsmeriaid a meithrin perthnasoedd tymor hir gyda nhw. Ac mae ein systemau yn caniatáu i ni gael mynediad at ffeiliau cleifion er mwyn rhoi adborth a diweddariadau ar eu gofal a’u hannog i weithio gyda ni i gynnal eu hiechyd ymhell ar ôl i’w poen cychwynnol leddfu,” medd Sarah.\nRoedd yn frawychus ar y dechrau, ond mae’r feddalwedd newydd yn gwneud fy mywyd gymaint yn haws\n“Roeddem ni eisiau dilyn y llwybr awtomataidd ers cryn amser a dechreuodd y broses â chyfryngau cymdeithasol ond, ar ôl siarad â’n cynghorydd digidol, agorwyd y drws at gymaint o bethau eraill. Gall fod yn frawychus pan rydych chi wedi arfer gweithio â phapur, ond rwy’n hapus iawn gyda fy meddalwedd; mae’n gwneud fy mywyd gymaint yn haws. Os, fel ni, nid ydych yn siŵr i ba gyfeiriad y dylech fynd, mae siarad â Cyflymu Cymru i Fusnesau yn eich helpu i fod yn fwy ymwybodol o’r hyn sydd ar gael. Weithiau, mae angen i chi eistedd i lawr gyda rhywun o’r tu allan i’r busnes a all ddarparu cyngor diduedd i chi, a dyna’n union beth mae Cyflymu Cymru i Fusnesau yn ei wneud; roedd y gefnogaeth yn ardderchog!”


Ysgoloriaethau | Partneriaeth Hyfforddiant Doethurol Cymru ESRC\nMae dyfarniadau PHD Cymru yn dyfarnu dros 50 o ysgoloriaethau ymchwil ESRC bob blwyddyn ar draws 20 o lwybrau achrededig. Fel arfer, mae’r ysgoloriaeth ymchwil yn talu ffioedd academaidd ac yn darparu grant cynnal. Mae rhagor o arian hefyd ar gael i gynorthwyo â gweithgareddau penodol.\nNid yw gradd Meistr yn rhagofyniad ar gyfer astudio yn PHD Cymru. Mae amrywiaeth o raglenni hyfforddiant ar gael yn seiliedig ar asesiad o anghenion hyfforddi a dysgu blaenorol yr ymgeisydd. Mae’r holl ysgoloriaethau ymchwil ar gael yn llawn amser neu’n rhan-amser.\nMathau o Ysgoloriaethau ymchwil\nMae’r holl ysgoloriaethau ar gael fel dyfarniad 1+3 neu +3 (neu, yn achos rhai ysgoloriaethau ymchwil economeg, 1+1+2 neu +1+2) yn dibynnu ar anghenion yr ymgeisydd llwyddiannus.\nDyfarniadau 1+3: Darperir cyllid i gwblhau gradd meistr hyfforddiant ymchwil (cwrs blwyddyn) ac yna astudio am PhD (tair blynedd). Os ydych chi’n meddu ar neu wrthi’n cwblhau gradd israddedig, ac sy’n dymuno astudio am PhD, byddai’r dyfarniad hwn yn addas.\nDyfarniadau +3: Darperir cyllid i gychwyn ar PhD yn uniongyrchol. Os ydych wedi cyflawni lefel o hyfforddiant ymchwil sy’n bodloni gofynion ESRC, ac os ydym yn fodlon eich bod yn meddu ar ddigon o ddyfnder ac ehangder sgiliau ymchwil i ddechrau y PhD, fe allai’r dyfarniad hwn fod yn addas.\nDyfarniadau (1)+1+2: Darperir arian i chi gwblhau ail flwyddyn o hyfforddiant ymchwil ac wedyn yn symud ymlaen i PhD byrrach dros gyfnod o 2 flynedd. Ar hyn o bryd, mae hyn yn berthnasol i ddarpariaeth economeg ym Mhrifysgol Caerdydd.\nY cam cyntaf yw darganfod pa brifysgolion yn DTP Cymru sy’n cynnig hyfforddiant ymchwil yn y maes gwaith sydd o ddiddordeb i chi. Chwiliwch drwy ein llwybrau i gael gwybodaeth.\nYna, byddwch yn gwneud cais am PhD a hysbysebwyd naill ai fel un “a gefnogir gan PHD Cymru ESRC” neu “gyda’r posibilrwydd o ennill Ysgoloriaeth Ymchwil PHD ESRC wedi ei chyllido’n llawn”. Gwnewch gais drwy’r sefydliad lle mae’r ysgoloriaeth ymchwil ar gael. Y dyddiad cau ar gyfer ceisiadau fydd 3 Chwefror 2020.\nBydd ymgeiswyr sydd ar y rhestr fer yn cael eu gwahodd am gyfweliad. Ar ôl y cyfweliad, caiff rhestr fer derfynol o ymgeiswyr ei chyflwyno i Banel Doethurol DTP ESRC Cymru i wneud penderfyniad terfynol ar bwy y dylid dyfarnu ysgoloriaethau iddynt. Dylai ymgeiswyr llwyddiannus ddisgwyl clywed ganddynt ym mis Ebrill 2021.\nYn y fideo 30 munud hwn, mae Cyfarwyddwr Partneriaeth Hyfforddiant Doethurol Cymru, yr Athro John Harrington, yn esbonio beth yw’r Bartneriaeth a’r hyn y mae’n ei wneud, gan gynnwys manteision astudio ar gyfer PhD. Mae hefyd yn mynd â chi drwy’r broses o wneud cais am ysgoloriaeth a ariennir ac yn sôn am y cymorth sydd ar gael.\nMae anghydraddoldeb strwythurol hanesyddol ym myd addysg wedi golygu bod rhai cymunedau hiliol ac ethnig yn cael eu tangynrychioli yn y byd academaidd. Mae Partneriaeth Hyfforddiant Doethurol Cymru wedi cymryd camau i ddechrau rhoi sylw i’r materion hyn trwy fenter sy’n caniatáu i lwybrau o fewn y bartneriaeth gynnig hyd at bedwar enwebiad ar gyfer ysgoloriaethau ymchwil, yn hytrach na thri, yn y gystadleuaeth gyffredinol, cyhyd â bod o leiaf un o’r ymgeiswyr hynny o gefndir Du Brau, Asiaidd Brau neu ethnig lleiafrifol Brau. Mae’r DTP yn gwerthfawrogi amrywiaeth a chydraddoldeb ar bob lefel ac yn annog ceisiadau gan bob rhan o’r gymuned, ni waeth beth fo’u hoedran, anabledd, rhyw, hunaniaeth ryweddol, statws priodasol neu bartneriaeth sifil, beichiogrwydd neu famolaeth, hil, crefydd neu gred a chyfeiriadedd rhywiol. Yn unol â’n hymrwymiad i gefnogi a hyrwyddo cydraddoldeb, amrywiaeth a chynhwysiant, a chynyddu recriwtio gan grwpiau a dangynrychiolir, mae croeso ac anogaeth benodol i geisiadau gan ymgeiswyr Du Brau, Asiaidd Brau, ethnigrwydd lleiafrifol a hil Brau gymysg.\nMae gwybodaeth bellach am strategaeth Cydraddoldeb, Amrywiaeth a Chynhwysiant y DTP ar gael ar ein tudalen Cydraddoldeb, Amrywiaeth a Chynhwysiant.\nMae ysgoloriaethau ESRC ar gael i fyfyrwyr sy’n dangos eu bod wedi’u cymhwyso’n dda i ymgymryd ag ymchwil ddoethurol, drwy eu cymwysterau academaidd a’u cyflawniadau eraill. Mae gradd israddedig dda (Dosbarth Cyntaf neu Ail Ddosbarth Uchel neu gyfwerth) mewn disgyblaeth berthnasol, yn bwysig. Rydym yn gwerthfawrogi rhagoriaeth ac yn ymlafnio i ehangu cyfranogiad. Rydym yn croesawu ceisiadau gan fyfyrwyr sydd wedi mynd i brifysgolion y tu allan i ‘Grŵp Russell’ ynghyd â’r rhai ynddo.\nMae ysgoloriaethau DTP Cymru ar gael i fyfyrwyr cartref a rhyngwladol (gan gynnwys yr UE a’r AEE) ar gyfer mynediad o Hydref 2021 ymlaen. Bydd pob ymgeisydd yn gymwys i gael dyfarniad llawn sy’n cynnwys cyflog cynnal a chadw a thalu ffioedd dysgu ar gyfradd sefydliad ymchwil y DU. Rhaid i ymgeiswyr fodloni gofynion cymhwysedd UKRI newydd yr ysgoloriaeth. I gael rhagor o fanylion ewch i wefan UKRI.\nEr mwyn cael statws myfyriwr cartref, rhaid i ymgeiswyr fodloni’r meini prawf canlynol:\nBod yn ddinesydd y DU (yn bodloni gofynion preswylio), neu\nGyda statws sefydlog, neu\nBod â statws cyn dod yn breswylydd (yn bodloni gofynion preswylio), neu\nBod â chaniatâd amhenodol i aros neu adael\nOs nad yw ymgeisydd yn cwrdd ag unrhyw un o’r meini prawf uchod, bydd yn cael ei ystyried yn fyfyriwr rhyngwladol. I gael rhagor o fanylion, gweler y canllawiau UKRI wedi’u diweddaru ar gymhwysedd UE a rhyngwladol.\nCysylltwch â’r tîm Derbyn Myfyrwyr yn y sefydliad yr ydych am wneud cais iddo os ydych yn ansicr o’ch statws.\nYn dilyn cyhoeddiad UKRI ar 20 Awst 2020, bydd myfyrwyr rhyngwladol yn gymwys i gael dyfarniadau o Hydref 2021.\nMae hyd at 30% o efrydiaethau DTP Cymru wedi’u hariannu’n llawn ar gael i fyfyrwyr rhyngwladol fesul carfan. Bydd ymgeiswyr llwyddiannus yn derbyn efrydiaeth DTP Cymru a ariennir yn llawn ac ni chodir y gwahaniaeth ffioedd arnynt rhwng cyfradd y DU a chyfradd ryngwladol.


Canfod llythyrau coll R Williams Parry – DyffrynNantlle360\nCanfod llythyrau coll R Williams Parry\nWedi 100 mlynedd, daeth llythyrau R Williams Parry o’r Rhyfel Byd I i’r fei\ngan angharad tomos\nHoff fardd Dyffryn Nantlle, a gweddill Cymru, yw R.Williams Parry, ac yn ddiweddar, canfyddwyd dros 30 llythyr coll ganddo i’w gyfaill Silyn, bardd arall o’r dyffryn.\nMaent yn dyddio yn ôl i 1915 ond mae’r mwyafrif o’r flwyddyn 1917. Buont yn gorwedd ymysg archifau y WEA (Cymdeithas Addysg y Gweithwyr) nes i Angharad Tomos a dwy arall ddechrau mynd drwy y bocsus. Meddai Angharad,\n“Roedd llond amlen frown o lythyrau o’r Rhyfel i Silyn gan ŵr o’r enw Llion, na wyddem ddim yn ei gylch. O ddarllen cynnwys y llythyrau, mae’n amlwg mai rhai Williams Parry ydynt. ‘Llion’ oedd ei ffugenw yn Eisteddfod 1910 pan enillodd y gadair am Awdl yr Haf.\nMae yna un doniol ofnadwy am Williams Parry yn dweud ei hanes yn arwain steddfod yn Nhanrallt Llanllyfni ym 1915, ac yn sôn am helyntion beirniadu. Mae cymaint o wahaniaeth rhwng diniweidrwydd y llythyr hwnnw, a’r rhai diweddarach o’r Fyddin” meddai Angharad.\nYn y llythyrau, mae Williams Parry yn anfon ei gerddi, ac yn eu trafod, ond mae swm a sylwedd y llythyrau yn sôn pa mor unig ydyw yn y Fyddin. Dyma ddyfyniad o un,\n‘Yr incedentals mewn rhyfel yw’r pethau gwaethaf – mae’r bedd ei hun yn drugarog iawn:- oerni, cwmni anghydnaws, unigrwydd, diflastod, gerwindra dyn a natur – dyna yw’r pethau mwyaf anymunol ynglyn a hwy. Cerdded i fewn i’r hut, a dim un o’r lliaws Cymry a Saeson yno y gallwch gael ‘sgwrs gall’ efo nhw am hanner munud heb son am hanner awr: ddim ond son am spree a’r gwn mawr. Ond bydd fy sense of humour yn dod i’r rescue yn aml. Fel y dywedais wrthych o’r blaen, ni fyddai’n ddim gen i fod mewn bayonet charge efo ysbrydion etholedig fel Hamlet neu Elidir Sais. Mae rhyfel heb ei rhamant yn waeth na marwolaeth.’\nMae yn crefu am gymorth Silyn i’w helpu i newid catrawd. Meddai, ‘Dwyf fi ddim am fynd i’r angau yng nghwmni Cockneys’. Yn ffodus, llwyddodd Silyn i’w helpu i fynd i gatrawd lle gallodd fod ymysg Cymru. Oherwydd ei iechyd (a’i olwg gwael) ni orfodwyd Williams Parry i fynd i faes y gad, a gwaith clercio gafodd yn ystod y Rhyfel, ond roedd yr ofn yno’n barhaol y cai ei basio yn A1 a’i anfon i Ffrainc. Drwy gyfnod y llythyrau (1917) mae yn sgwennu cerddi i goffhau ffrindiau laddwyd yn y Rhyfel. Ond B2 a B1 oedd ei gyflwr ef, ac fe’i arbedwyd rhag y gwaethaf. Er ei fod yn filwr anobeithiol, bu raid iddo gael yr hyfforddiant llawn fel milwr. Od ydi gweld cyfarwyddiadau sut i ladd yn llawysgrif Bardd yr Haf, ddaw o ‘Notes’ e.e. ‘Always explain that when he is taking the final pressure, he must restrain the breathing (tip. Just tell the man to listen to his watch ticking)‘.\nMae un llythyr gorfoleddus wedi ei sgwennu – ar ddydd olaf y Rhyfel,\n‘Glory be! Hallelujah! Bendigedig! Wele gyfiawnder fel y môr a heddwch fel\ntonnau’r môr. Yr wyf yn rhy orfoleddus i sgwennu bron. Rhaid i mi fynd i’r synagog\nAc wrth gwrs, mae’r frawddeg olaf yn cael ei defnyddio ugain mlynedd yn ddiweddarach yn ‘Cymru 1937’, – ‘Chwyth ef i’r synagog neu chwyth ef i’r dafarn.’\n“Mae hwn yn gasgliad gwerthfawr sydd yn ychwanegu at ein dealltwriaeth o R.Williams Parry fel dyn ac fel bardd” meddai Angharad. Alan Llwyd sydd wedi sgwennu cofiant y bardd, ‘Bob’ yn 2013.


Rheoli Busnes (Menter ac Arloesi), BSc (Anrh) - Prifysgol Abertawe\nRheoli Busnes (Menter ac Arloesi), BSc (Anrh)\nChwilio am radd mentergarwch i’ch helpu chi fod ar flaen y gad?\nA ydych yn chwilio am radd mentergarwch a fydd yn eich helpu i sefyll allan drwy feddu ar y sgiliau arloesol sydd eu hangen i ddatblygu neu reoli busnes dynamig sy'n tyfu'n gyflym?\nMae astudio entrepreneuriaeth yn rhoi dealltwriaeth ddamcaniaethol i chi o fentergarwch, rôl entrepreneuriaid yn yr economi, a sut mae modelau busnes entrepreneuraidd yn llwyddo neu'n methu yn ymarferol.\nByddwch yn meithrin y sgiliau ymarferol a'r meddylfryd sydd eu hangen ar entrepreneur.\nYn ogystal ag arbenigo mewn mentergarwch, bydd y cwrs Rheoli Busnes hwn yn eich galluogi i feithrin arbenigedd modern hanfodol mewn marchnata, rheoli gweithrediadau, cyllid, cyfrifyddu, strategaeth ac adnoddau dynol.\nPam Rheoli Busnes (Menter ac Arloesi) yn Abertawe?\nEich Profiad Rheoli Busnes (Menter ac Arloesi)\nMae'r cwrs Rheoli Busnes (Menter ac Arloesi) ym Mhrifysgol Abertawe yn gwrs gradd hyblyg sy'n rhoi cyfle i chi astudio dramor am flwyddyn neu weithio mewn diwydiant am flwyddyn. Gall hyn ehangu eich gorwelion pan ddaw'n amser i chi chwilio am waith neu ddechrau eich menter busnes eich hun.\nMae'r cwrs yn berffaith i fyfyrwyr sydd â diddordeb mewn dechrau eu busnes eu hunain yn ogystal â'r rhai sydd am weithio mewn sefydliadau mawr ond sydd â diddordeb mewn cael effaith ar newid entrepreneuraidd. Mae ein detholiad eang o fodiwlau dewisol yn yr ail a'r drydedd flwyddyn yn eich galluogi i lywio'r cwrs gradd tuag at nodau gyrfa penodol, fel entrepreneuriaeth.\nGallwn eich helpu i ddechrau eich busnes eich hun, gyda'n hamrywiaeth o wasanaethau cymorth sy'n cynnwys gwasanaeth mentora busnes ochr yn ochr â phartneriaid corfforaethol sydd â chyfoeth o brofiad mewn diwydiant. Rydym hefyd yn un o'r ychydig ysgolion busnes yn y DU sydd â thîm annibynnol o gynghorwyr gyrfaoedd.\nCyfleoedd Cyflogaeth Rheoli Busnes (Menter ac Arloesi)\nAr ôl graddio mewn Rheoli Busnes o Brifysgol Abertawe gan arbenigo mewn Menter ac Arloesi, byddwch mewn sefyllfa wych i ddechrau ar yrfa lwyddiannus.\nP'un ai Shell UK, Marks & Spencer, Bloomberg neu Tata sy'n mynd â'ch bryd, mae'r radd hon yn eich gwneud yn ymgeisydd cryf i unrhyw ddarpar gyflogwr. Mae hefyd yn eich gosod ar ben y ffordd i ddechrau eich busnes eich hun. Gallai eich cam nesaf fod yn unrhyw un o'r rolau hyn:\nMae ein gradd BSc Rheoli Busnes (Menter ac Arloesi) ym Mhrifysgol Abertawe wedi'i hachredu gan y Sefydliad Rheoli Siartredig (CMI) a Sefydliad Siartredig y Cyfrifwyr Rheoli (CIMA).*\nRheoli Busnes (Menter ac Arloesi)\nRheoli Busnes (Menter ac Arloesi) gyda Blwyddyn Dramor\nRheoli Busnes (Menter ac Arloesi) gyda Blwyddyn mewn Diwydiant


System gyhyrol - Wicipedia\n(Ailgyfeiriad oddi wrth System cyhyrau)\nSystem anatomegol rhywogaeth, sy'n ei alluogi i symyd yw'r system gyhyrol. Rheolir y system gyhyrol mewn fertibradau gan y system nerfol, ond mae rhai cyhyrau (megis y cyhyr cardiag) yn gallu bod yn gwbl ymreolaethol.\n1.1 Cyhyr ysgerbydol\n1.1.2 Gweithgaredd cyhyr aerobig ac anaerobig\n1.2 Cyhyr Cardiag\n1.3 Cyhyr Anrhesog\n2 Rheolaeth cyfangiad cyhyrau\nCyhyrau[golygu | golygu cod y dudalen]\nPrif erthygl: Cyhyr\nMae tri math gwahanol o gyhyrau, sef cyhyr ysgerbydol, cyhyr anrhesgog a cyhyr cardiag.\nCyhyr ysgerbydol[golygu | golygu cod y dudalen]\nPrif erthygl: Cyhyr ysgerbydol\nMae ffibrau cyhyrau ysgerbydol yn amlgnewyllog, lleolir cnewyllyn pob cell ychydig odan y bilen plasma. Caiff y cel ei gyfansoddi o gyfres o myoffibrilau streipïog neu rhesog tebyg i edau. O fewn pob myoffibril, mae ffilamentau protein sydd wedi eu angori gan linell tywyll siap Z. Mae'r ffibr yn strwythr di-dor hir yn debyg i edau. Gelwir y croes doriad lleiaf o gyhyr ysgerbydol yn sarcomere, mae hwn yn uned gweithredol o fewn y cell. Mae'n ymestyn o un llinell Z i'r nesaf. Mae gan pob sarcomere unigol ffilamentau protein, sydd yn myosin trwchus a actin tenau bob yn ail. Mae myosin yn ffurfio canol pob llinell M. Mae fflamentau teneuach actin yn ffurfio patrwm zig zag ar hyd y pwyntiau angori, neu'r linell Z.\nPan fydd cyffroad gan arwaith potensial, mae cyhyrau ysgerbydol yn perfformio cyfangiad ar y cyd, drwy fyrhau pob sarcomere. Y model gorau sydd wedi cale ei grybwyll ar gyfer deallt y cyfangiad hwn yw'r model ffilamentau'n llithro o gyfangiad cyyr. Mae'r ffibrau actin a myosin yn gorgyffwrdd mewn symudiad cyfangol tuag at eu gilydd. Mae gan ffibrau myosin bennau siap pastwm sy'n ymestyn tuag at y ffilamentau actin.\nDefnyddir y strwythrau mwy sydd ar hyd y ffilamentau myosin, a elwir yn bennau myosin, i gyflenwi pwytiau cysylltu safleoedd rhwymo ar gyfer y ffilmentau actin. Mae'r pennau myosin yn symyd ar y cyd, gan droi tuag at canol y sarcomere, maen't yn datgysylltu ac yna yn ail-gysylltu gyda safle gweithredol agosaf y ffilament actin. Gelwir hyn yn system yrru o fath clicied dannedd. Mae'r broses hyn yn defnyddio llawer o adenosine triphosphate (ATP).\nDaw'r egni ar gyfer gwneud hyn o ATP, sef ffynhonnell egni'r gell. Mae ATP yn rhwymo i'r croes bontydd rhwng y pennau myosin a'r ffilamentau actin. Mae rhyddhad yr egni yn pŵeru troad y pen myosin. Dim ond ychydig o ATP mae'r cyhyrau yn ei storio, felly mae'n rhaid ailgylchu'r moleciwl adenosine diphosphate (ADP) sy'n cael ei ryddhau yn y broses, gan ei droi'n ôl i ATP yn gyflym. Mae meinwe'r cyhyr yn cynnwys cyflenwad wedi ei storio, o gemegyn sy'n ailwefru'n gyflym, creatine phosphate, sy'n cynorthwyo'r cynnyrchiad cychwynnol o ail-droi ADP yn ATP.\nMae angen ïonau calsiwm ar gyfer pob cylchred y sarcomere. Caiff calsiwm ei ryddhau o'r sarcoplasmic reticulum i'r sarcomere pan gaiff ei ysgogi i gyfangu. Mae'r calsiwm yn datguddio'r safleodd rhwymo actin. Pan nad yw'r cyhyrau angen cyfangu mwy, caiff yr ïonau calsiwm au pwmpio o'r sarcomere yn ôl i gael eu storio yn y sarcoplasmic reticulum.\nAnatomeg[golygu | golygu cod y dudalen]\nPrif erthygl: Tabl cyhyrau y corff dynol\nMae tua 639 o gyhyrau ysgerbydol mewn corff dynol, ame hyn yn cyfansoddi hanner màs ein corff. Dyma rhai o'r prif gyhyrau a'u nodweddion sylfaenol:\nCyhyr Lleolbwynt Mewniad Rhydweli Nerf Arwaith Gwrthwynebydd\ncroth y goes ffemwr calcaneus rhydweliau sural nerf tibiaidd plygiant gwadnol, plygiant y benglin (minor)key cyhyr blaen tibialis\nôl tibialis tibia, ffibwla Troed rhydweli ôl tibia nerf tibiaidd gwrthdroad y droed, plygiant gwadnol y droed wrth y bigwrn cyhyr blaen tibialis\nsoleus ffibwla, ffin medial y tibia calcaneus rhydweliau sural nerf tibiaidd plygiant gwadnol cyhyr blaen tibialis\nblaen tibialis tibia troed rhydweli blaen tibialis Nerf ffibwlaidd plygiant dorsal a gwrthdroad y droed ffibwlaiddis longus, Gastrocnemius, Soleus, Plantaris, ôl tibialis\nlongus ffibwla troed ffibwlaidd rhydweli Nerf arwynebol ffibwlaidd plygiant gwadnol, echdroad Cyhyr blaen tibialis\nbrevis ffibwla troed, echdroad rhydweli peroneal Nerf arwynebol peroneal\ncyhyr gluteus maximus ilium, sacrum, gewyn sacrotuberous Gluteal tuberosity y ffemwr rhydweliau gluteal nerf gluteal isaf cylchdro allanol ac ymestyn cymal y clun Iliacus, Psoas mwyaf, Psoas lleiaf\ncyhyrau deuben femoris ischium, ffemwr ffibwla rhydweli gluteal isaf, rhydweli popliteal nerf tibiaidd, nerf peroneal cyffredin Plygu a chylchdro'n ochrol cymal y benglin, Ymestyniad cymal y clun Cyhyr cwadriceps\nsemitendinosus ischium tibia rhydweli gluteal isaf nerf clunol Plygu'r penglin, Ymestyn y glun Cyhyr cwadriceps\nsemimembranosus ischium tibia profunda femoris, rhydweli gluteal nerf clunol Ymestyniad y glun, plygiant y Benglin Cyhyr cwadriceps\nIliopsoas ilium ffemwr rhydweli medial femoral hirnod, rhydweli iliolumbar femoral nerf, nerf lumbar plygiant y glun Gluteus maximus, adran ôl y morddwyd\ncwadriceps femoris cyhyrau rectus femoris a vastus wedi eu cyfuno rhydweli femoral nerf femoral Ymestyniad y Benglin ; plygiant y glun Llinyn y gar\nGweithgaredd cyhyr aerobig ac anaerobig[golygu | golygu cod y dudalen]\nMae'r corff yn cynhyrchu y rhanfwyaf o'r ATP pan fydd yn gorffwyso, cynhyrchir hyn yn aerobig yn y mitochondria heb gynhyrchu asid lactig nag unrhyw gynnyrch arall sy'n achosi blinder. Yn ystod ymarfer corff, mae'r modd o gynhyrchu ATP yn amrywio, gan ddibynnu ar faint mor heini yw'r ungolyn, yn ogystal a hyd a dwyster yr ymarfer corff. Pan fydd lefelau is o weithgaredd, pan mae'r ymarfer corff yn parhau am gyfnod hir (sawlmunud neu fwy), bydd yr egni ATP yn dal i gael ei gynhyrchu yn aerobig gan gyfuno ocsigen gyda'r carbohydradau a'r brasterau sy'n cael eu storio yn y corff. Pan fydd lefel dwyster uwch o weithgaredd (bydd hyd y gweithgaredd yn lleihau pan fydd y dwyster yn cynyddu), gall cynhyrchiad ATP gael ei newid i ffurf anaerobig, megis defnyddio creatine phosphate a'r system phosphagen, neu glycolysis anaerobig.\nMae cynhyrchiad aerobig ATP yn fio-cemegol yn llawer arafach na chynhyrchiad anaerobig, felly gellir ei ddefnyddio ar pan fydd gweithgaredd hir dwyster isel yn unig, ond nid yw'r broses hyn yn cynhyrchu cemegion sy'n achosi bliner na ellir eu tynnu o'r sarcomere a'r corff yn syth bin, ac felly mae cymhareb llawer mwy o foleciwlau ATP i pob moleciwl braster a carbohydrad. Mae ymarfer aerobic yn galluogi i'r system dosbarthu ocsigen fod yn fwy effeithlon, gan gyflymu metabolaeth aerobic. Mae cynhyrchiad anaerobig ATP yn cynhyrchu ATP yn llawer cynt, ac yn galluogi gweithgaredd sydd bron ar y lefel mwyaf posib o ddwyster, ond mae hefyd yn cynhyrchu llawer o asid lactig sy'n achsi blinder, ac yn ei wneud yn amhosibl i gynnal y lefel yma o weithgaredd am fwy na chwpl o funudau.\nMae'r system phosphagen hefyd yn anaerobic, ac yn galluogi leflelau uchel o weithgaredd, ond ddim ond hyn a hyn o phosphocreatine gaiff ei storio yn y corff ac felly gall ond cyflenwi egni ATP gan ddefnyddio'r broses hyn am hyd at ddeg eiliad. Mae adferiad yn sydyn, a caiff y cyflenwad creatine ei atgynhyrchu o fewn pum munud os bydd y corff yn gorffwys.\nCyhyr Cardiag[golygu | golygu cod y dudalen]\nPrif erthygl: Cyhyr Cardiag\nMae cyhyrau cardiag yn wahanol i cyhyrau ysgerbydol oherwydd fod ffibrau'r cyhyr yn cstylltu gyda'i gilydd yn ochrol. Ac, yn debyg i cyhyrau anrhesog, nid ydynt yn cael eu rheoli'n wirfoddol. Caiff cyhyrau'r galon eu rholi gan y nod sinws, sydd yn cael ei ddylanwadu gan y system nerfol awtonomig.\nCyhyr Anrhesog[golygu | golygu cod y dudalen]\nPrif erthygl: Cyhyr Anrhesog\nRheolir cyhyrau anrhesog yn uniongyrchol gan y system nerfol awtonomig. Maen't yn anwirfoddol, sy'n golygu nad ydynt yn gallu cael eu symud yn ymwybodol. Mae cyhyrau sy'n rholi curiad y gaol a'r ysgyfaint hefyd yn gyhyrau anwirfoddol, ond nid ydynt yn gyhyrau anrhesgog.\nRheolaeth cyfangiad cyhyrau[golygu | golygu cod y dudalen]\nY pwynt lle mae niwron moduro yn cysylltu gyda cyhyr yw cyswllt niwrogyhyrol. Trawsyrrydd niwrol a ddefnyddir mewn cyfangiad cyhyr ysgerbydol yw acetylcholine, a caiff ei ryddhau o derfynfa axon cell y nerf pan fydd potensial arwaith yn cyrraedd y cyswllt mocrosgopaidd a elwir yn synaps. Mae grŵp o negeswyr cemegol yncroesi'r synaps ac yn ysgogi ffurfiad newidiadau trydannol, sy'n cael eu cynhyrchu yng nghelloedd y cyhyr pan mae'r acetylcholine yn rhwymo gyda'r derbynyddion ar ei arwyneb. Caiff calsiwm ei ryddhau o storfa'r cell yn y sarcoplasmic reticulum. Mae ysgogiad o cell y nerf yn achosi un cyfangiad cyhyr byr a elwir yn blwc cyhyr. Os oes problem yn y cyswllt niwrogyhyrol, gellir cyfangiad hirfaith ddigwydd, sef tetanws. Bydd colled gweithriediad yn y cyswllt yn gallu achosi parlys.\n↑ (Saesneg) List of major muscles of the human body\n↑ ABERCROMBIE M; HICKMAN C.J; JOHNSON M.L, 1973, A Dictionary of Biology, Tud. 179, Middlesex (Lloegr), Baltimore (U.D.A.), Ringwood (Awstralia): Penguin Books\n↑ 3.0 3.1 3.2 3.3 St Paul’s College Stage 2 EXERCISE PHYSIOLOGY Energy Systems Part 5 (ppt).\n(Saesneg) Online Muscle Tutorial, "Medical and Health Encyclopedia", pennod 1\n(Saesneg) GetBody Smart Tiwtorialau'r system gyhyrol a phosau\n(Saesneg) MedBio.info Defnydd a ffurfiad ATP mewn cyhyr\nWedi dod o "https://cy.wikipedia.org/w/index.php?title=System_gyhyrol&oldid=3093461"\nNewidiwyd y dudalen hon ddiwethaf ar 17 Awst 2017, am 16:15.


Pethe’n poethi i brentis o Gilgerran | NTFW Welsh\nPethe’n poethi i brentis o Gilgerran\nMae bachgen 17 oed o Gilgerran wedi ennill medal aur yn rownd derfynol cystadleuaeth goginio broffesiynol sy’n rhan o gystadleuaeth sgiliau genedlaethol.\nCyfres o ddigwyddiadau dan nawdd Llywodraeth Cymru yw Cystadleuaeth Sgiliau Cymru, sy’n dathlu sgiliau galwedigaethol a chreu gweithlu hyfedr ar gyfer Cymru’r dyfodol.\nGydag athletwyr Olympaidd wrthi’n ymarfer yn galed ar gyfer gemau Rio, mae Sam Everton ymhlith 78 o bobl ifanc Cymru sydd wedi hogi’u sgiliau yn y gobaith o ennill medal. Mewn pob math o alwedigaethau o ddylunio graffeg i wneud cacennau, mae’n bosib y bydd y pencampwyr medrus hyn, fel yr athletwyr Olympaidd hwythau, yn mynd ymlaen i herio cystadleuwyr o wledydd eraill maes o law.\nMae Sam yn astudio cwrs NVQ Lefel 3 Uwch Ddiploma Coginio Proffesiynol yng Ngholeg Sir Benfro ar hyn o bryd, a bu’n cystadlu yn erbyn pobl ifanc eraill o bob cwr o Gymru. Yn y rownd derfynol, roedd disgwyl iddyn nhw gwblhau cyfres o heriau coginio o fewn tair awr, gan gynnwys paratoi a choginio cwrs cyntaf, prif gwrs a phwdin i ddau.\nDyma’r tro cyntaf i Sam gystadlu, ac roedd wrth ei fodd ar ôl ennill.\nMeddai Sam: “Roeddwn i’n nerfus dros ben. Fe gawson ni fis i feddwl am fwydlenni ac ymarfer cymaint ag y gallem. I ddechrau, fe wnes i ddraenogyn y môr gyda chowder llysiau a chocos wedi’u ffrio’n ddwfn, yna brest cyw iâr sous-vide wedi’i stwffio â madarch a thryffls a ffagot afu cyw iâr ar rosti tatws. I bwdin wedyn, fe wnes i bavoir afal.\n“Cawsom ein marcio mewn dwy ran – y gyntaf am waith paratoi, a oedd yn cynnwys ffiledu, bwtsiera a pharatoi llysiau, ac yna ar ein sgiliau coginio a chyflwyno. Dewisais i’r prydau hynny er mwyn dangos fy sgiliau i’r eithaf, sgiliau a ddysgais yn y coleg ac yng ngwesty’r Grosvenor yn Aberteifi, ble rwy’n gweithio’n rhan-amser.\n“Dw i eisiau cwblhau lefel tri a mynd ymlaen i brifysgol i astudio gwyddor bwyd. Roedd yn brofiad anhygoel ac fe wnes i wthio fy hun i’r eithaf er mwyn paratoi bwyd o’r radd flaenaf o fewn yr amser penodedig. Dw i’n edrych ymlaen at fynd trwodd i’r cam nesaf, gobeithio, ac ymarfer yn galed er mwyn dangos i’r beirniaid beth rwy’n gallu’i wneud.”\nMae Cystadleuaeth Sgiliau Cymru’n rhan o Raglen Twf a Swyddi Cynaliadwy Llywodraeth Cymru, a gynlluniwyd i hyrwyddo pwysigrwydd sgiliau galwedigaethol gyda’r nod o hybu galluoedd sgiliau a ffyniant cyffredinol Cymru.\nWedi’i noddi gan Gronfa Gymdeithasol Ewrop a Llywodraeth Cymru, a’u cynnal gan rwydwaith o golegau a darparwyr dysgu yn y gwaith, bydd 33 o gystadlaethau sgiliau lleol yn cael eu cynnal rhwng misoedd Chwefror ac Ebrill – mewn pob math o sectorau, o wyddorau fforensig i fecaneg ceir, o ddylunio’r we i gelf ewinedd.\nHwyrach y bydd Sam yn mynd ymlaen i gynrychioli Coleg Sir Benfro yn rowndiau rhagbrofol coginio proffesiynol WorldSkills y DU, gyda’r bwriad o gynrychioli Tîm Cymru yn y Sioe Sgiliau eleni yn Birmingham fis Tachwedd. Efallai y bydd yn gymwys wedyn i gystadlu am le yng ngharfan Prydain ar gyfer WorldSkills yn Abu Dhabi yn 2017.\nMeddai Julie James AC, y Dirprwy Weinidog Sgiliau a Thechnoleg,\n“Mae lefel y dalent yng Nghystadleuaeth Sgiliau Cymru i’w gweld yn gwella’n barhaus o flwyddyn i flwyddyn. Mae’r digwyddiadau hyn yn annog cystadleuaeth iach ac yn ffordd wych o gydnabod y doniau anhygoel sydd gennym yn ein gwlad.\n“Mae dwsinau o golegau, Cynghorau Sgiliau Sector a darparwyr dysgu yn y gwaith o Fôn i Fynwy eisoes yn rhan o fenter Cystadleuaeth Sgiliau Cymru ac wedi gwneud cyfraniad anferthol wrth drefnu’r rowndiau terfynol a rhagbrofol, ond hoffem weld mwy o fusnesau Cymru yn cefnogi eu gweithwyr ifanc a’u hannog i gystadlu.”\nYchwanegodd y Dirprwy Weinidog: “Mae’n cymryd tipyn o waith caled i gyrraedd y rownd derfynol, ond mae ennill y fedal aur yn gamp a hanner. Mae’n amlwg bod y cystadleuwyr i gyd yn llawn brwdfrydedd ac yn benderfynol o gael eu coroni gyda’r gorau yng Nghymru.\n“Dymunwn bob lwc i Sam a’r enillwyr eraill, nid yn unig yn y rownd nesaf ond hefyd yn eu gyrfaoedd yn y dyfodol.”\n« Datblygwr gwefannau talentog yn annog eraill i gystadlu yn WorldSkills y DU — Rheoleiddio a Goruchwylio Addysg a Hyfforddiant Ôl Orfodol: ymateb gan y sector addysg bellach »


Rysáit Hash Cig Eidion a Tatws\nCinio Casseroles Brecwast Dechrau'r De Cyrchfannau Casserole\nHash Cig Eidion â Haws Gyda Tatws\nMae'r haws cig eidion hawdd hwn wedi'i wneud gyda datws wedi'u tynnu a rhostio potio dros ben, cig eidion wedi'i rostio â ffwrn neu gig eidion corn. Gellid ei wneud gyda phorc neu ham ar ôl hefyd.\nFel rheol byddwn ni'n defnyddio cig eidion rhost neu rost wedi ei rostio ar gyfer brechdanau neu ei ddefnyddio i wneud cerdyn bwthyn, ond mae hwn yn ddewis arall gwych, ac mae'n rysáit hawdd iawn i'w baratoi.\nOs oes gennych chi gregiau dros ben, rhowch y broth cig eidion yn ei le gyda'i gilydd.\nMae hwn wedi ei wneud yn ddysgl ochr braf i fod yn ddysgl brecwast gydag wyau wedi'u ffosio, wedi'u ffrio neu eu sgramio. Os ydych chi'n gwasanaethu'r hash fel pryd cinio neu ginio, ychwanegwch salad wedi'i daflu neu lysiau wedi'u stemio a gweini'r hash gyda bisgedi wedi'u hau'n ffres. Byddai ffa gwyrdd, pys, neu brocoli stêm yn ddewisiadau da. Mae'n wych gyda ffa pob, hefyd.\n3 cwpan o gig eidion wedi'i goginio, wedi'i dorri'n dras (defnyddiwch rost potiau, rhost ffwrn, cig eidion corned, ac ati)\ntatws pobi neu aur Yukon, wedi'u plicio a'u tynnu (1 / 4- i 1/2 modfedd)\n2 winwnsyn canolig, wedi'u torri, tua 1 1/2 cwpan\n1 pupur gwyrdd, wedi'i dorri\n2 asennau seleri, wedi'u torri'n fân\n1 llwy de o bowdwr garlleg\n1/4 llwy de o deunydd tir\nbroth cig eidion *\n* Os oes gennych chi cwpan neu beidio â chlogi dros ben, defnyddiwch y clogfa gyda rhywfaint o broth cig eidion i wneud 1 1/2 cwpan. Rhoi'r saws yn haen ar ddysgl pobi bas 2- i 2 1/2-quart.\nMewn powlen fawr, cyfunwch y cig eidion wedi'i dorri gyda'r tatws wedi'u tynnu, nionyn wedi'i dorri, seleri wedi'i dorri, mwstard, halen, powdr garlleg, a thym. Ychwanegwch y broth cig eidion a'u cymysgu'n dda.\nPecynnwch y gymysgedd i'r dysgl pobi paratoi.\nGorchuddiwch y dysgl pobi gyda ffoil a choginio yn y popty 375 F cynhesu am 45 i 55 munud, neu nes bod y tatws yn dendr.\nDatguddio a brown o dan broiler.\nSoniodd un darllenydd, a roddodd y rysáit 5 sêr ei bod yn disodli'r seleri gyda zucchini a phupur coch coch a ddefnyddir yn y hash yn hytrach na gwyrdd. Ychwanegodd ychydig o ddiffygion o saws Swydd Gaerwrangon hefyd.\nYn hytrach na broth cig eidion neu grefi dros ben, defnyddiwch graffi cig eidion o jar neu baratoi graffi gyda chymysgedd sych.\nYchwanegwch oddeutu 1/2 cwpan o moron wedi'i dorri'n fân neu datws melys i'r gymysgedd hash.\nRhowch gynnig ar hyn gyda phorc wedi'i dynnu'n ôl neu barbeciw cig eidion wedi'i dorri.\nAr ben y toh gyda pheth caws ychydig cyn iddo gael ei wneud.\nCeser Steak Ciwb Gyda Tatws a Moron\nCacen Cig Eidion Corn Corn Gyda Chychod Dewisol a Moron\nRysáit Tatws Brown Hash Cartref\nHash Hawdd a Tatws Hawdd\nCasserole Brecwast Wyau a Selsig\nDechreuwch â Rhost Porc\nRysáit Ffrât Diavolo Shrimp\nSkillet Goulash Hen Ffasiwn\nQuiche Caws Hawsaf\nCyw Iâr Parisienne Cyw Crock Gyda Saws Hufen Sur\nBrechu'r Budd-daliadau Iechyd o Fwyd Tywyn\nHalibut Pysgod Llaeth Cilantro\nDirprwyon Hufen Sur a Chyfwerth ag Opsiynau Di-Lai\nRysáit Breichiau Cyw Iâr Sylfaenol\nRicotta Salata, Caws Rhyfeddol i Ddechrau Dysgl\nBageli Snickerdoodle aka Unicorn Bagels\nDewislen Cinio Crockpot Delicious a Hawdd ar gyfer y Nadolig\nY Sabra: Ffrwythau Fel Hunaniaeth Genedlaethol\nKhyar Bi Laban - Salad Iogwrt Ciwcymb


Gât synhwyrydd metel bwa porth awyr agored (PD-3000) China Manufacturer\nDisgrifiad:Synhwyrydd Metel Seren Unigol,Cerddwch drwy Sganwyr Diogelwch,Sgrinio Diogelwch Synwyryddion Metel\nHome > Cynhyrchion > Cerdded Trwy'r Synhwyrydd Metel > Synhwyrydd Metal Checkpiont > Gât synhwyrydd metel bwa porth awyr agored (PD-3000)\nModel Rhif: PD-3000\n6 Parthau â goleuadau - Synhwyrydd metel cerdded-wrth-gefn gwrth-ddŵr\nMae drws diogelwch PD-3000 yn ddrws diogelwch canfod metel i'w allforio. Mae'n dal dŵr, panel drws gwrthdan, gwrth-ddŵr a gwrthdan, a phwysau ysgafn. Mae yna ddangosyddion larwm ar ddwy ochr y drws, gan ddefnyddio aloi alwminiwm fel bar golau colofn, bwrdd arddangos gweledol digidol, safle larwm ac uchder, delwedd a sythweledol corff dynol. Mae maes electromagnetig wedi'i sefydlu yn y drws. Pan fydd y corff dynol yn cario gwrthrychau metel, gall gynhyrchu dyfais larwm, a all ganfod gwrthrychau metel neu erthyglau sy'n cynnwys metel, a gludir ar berson neu fag llaw, fel amrywiol gyllyll a reolir, arfau a chynhyrchion metel. , cynhyrchion electronig ac erthyglau eraill sy'n cynnwys metelau, ac ati, offeryn effeithiol ar gyfer archwiliadau diogelwch, arolygiadau gwrth-ladrad, a ddefnyddir yn bennaf mewn asiantaethau'r llywodraeth, organau diogelwch cyhoeddus, procuratorates, llysoedd, carchardai, canolfannau cadw, tollau, meysydd awyr, gorsafoedd, chwaraeon Lleoliadau, lleoliadau arddangos, lleoliadau adloniant, cynulliadau mawr, a ffatrïoedd neu fentrau eraill fel caledwedd, electroneg, gemwaith, milwrol a darnau arian. Cerddwch Trwy Synhwyrydd Metel, pris synhwyrydd metel walkthrough a cherdded drwy ddrws synhwyrydd metel.\n1, gwaith 360o cyfan, sy'n canfod dim mannau dall, mae unffurfiaeth canfod pob pwynt yn yr ardal ganfod yn dda;\n2. Lleoliad manwl: Mae'r chwe maes canfod dosranedig annibynnol wedi'u rhannu. Pan ganfyddir y targed, y larymau sain a golau ar yr un pryd. Mae goleuadau'r dangosydd ar y ddwy ochr yn arddangos yr ardal larwm yn uniongyrchol, sy'n gallu dod o hyd i leoliad penodol y targed a'i arddangos yn weledol.\n3, dyluniad modiwlaidd: dylunio modiwlaidd, hawdd ei osod, mae diffygion yn hawdd i'w dileu. Synhwyrydd metel Checkpoint, synhwyrydd metel cerdded-i-mewn.\n4. Technoleg microbrosesydd: Mae'r rheolaeth yn fwy hyblyg. Gellir rhaglennu'r holl baramedrau a'u rhagosod drwy'r panel rheoli i fodloni amrywiol ofynion defnyddwyr.\n5, dylunio cylched cyfansawdd, dyfais is-goch, adnabod cyfrifiaduron yn awtomatig, yn gallu lleihau pethau positif ffug a negyddion ffug yn effeithiol, a gall gyfrif yn awtomatig nifer y larymau, nifer y bobl sy'n pasio. Synhwyrydd cerdded drwy fetel.\n6, gyda system hidlo ddigidol prosesu signal DSP, â gallu ymyrryd gwrth-electromagnetig ardderchog a gallu gwrthdrawiad cryf, gall redeg fel arfer o dan amodau gorlawn.\n7, gellir addasu'r sensitifrwydd: mae gan bob lleoliad canfod 100 lefel o sensitifrwydd y gellir eu haddasu, yn rhydd i'w haddasu yn ôl gofynion canfod y defnyddiwr.\n8, gyda pherfformiad gwaith parhaus, mae'n amhosibl dianc rhag canfod ar unrhyw adeg. Mae'r gallu i fesur ac arddangos ymyrraeth o'r amgylchedd cyfagos yn awtomatig yn helpu i ddewis y safle gosod.\n9. Gosodiad diogelu cyfrinair: Gyda swyddogaeth diogelu cyfrinair, gellir addasu paramedrau dim ond trwy fewnosod y cyfrinair cywir. Ni all y rhai nad ydynt yn weithredwyr newid gosodiadau'r paramedrau drysau diogelwch, ac mae ganddynt swyddogaeth gosod rheolaeth o bell, sy'n hawdd i'w gweithredu ac yn hawdd ei rheoli.\n10. Yn unol â'r safonau diogelwch rhyngwladol cyfredol, gan ddefnyddio technoleg gollyngiadau maes magnetig gwan, mae gwregysau, menywod beichiog, disgiau hyblyg, tapiau fideo, ac ati ar y rheolydd calon.\n11. Mae amlder synthesis digidol addasadwy yn galluogi drysau diogelwch lluosog i weithio ar yr un pryd heb ymyrraeth ar y cyd.\nRhan II. Safonau technegol\n1. Mae'r cwmni wedi pasio ardystiad system rheoli ansawdd ISO9001: 2008.\n2, pasiodd y cynnyrch yr ardystiad CE CE\n3. Gweithredu safon genedlaethol GB 15210-1994 yn fanwl. Amodau technegol cyffredinol ar gyfer synwyryddion metel pasio drwodd.\n4. Diogelwch sylfaenol: bodloni gofynion GB4793.\n5. Diogelwch personol: Cwrdd â safon NILECJ-0601.\n6, diogelwch ymbelydredd: yn unol â safonau ymbelydredd electromagnetig EMC\n7, mae'r cynnyrch yn bodloni safonau ansawdd y Weinyddiaeth Diogelwch Cyhoeddus a chynhyrchion electronig yr heddlu\nRhan III. Paramedrau technegol\n2, cyfradd pasio personél: mwy na 45 o bobl / munud.\nRhan IV. Cyfluniad safonol:\nPrif siasi: un stiliwr ar ôl: un stiliwr cywir: un\nPrif linell gyfrifiadurol: dau sgriw: wyth set\nLlawlyfr: Un (gan gynnwys tystysgrif a gwarant)\nRhan V. Atgyweiriadau prynadwy:\n1. Taflen eitemau personol: Wrth basio, gallwch lithro rhai eitemau ymyrraeth (fel ffonau symudol, oriawr) o'r fan hon.\n2. Rheolaeth o bell: Gall y peiriant sengl gael ei reoli o bell o fewn deg metr, a chaiff yr amrediad y gellir ei reoli ei fyrhau wrth ei gysylltu.\n3. Batri: Ar ôl codi tâl, cefnogwch y corff i weithio am bedair awr rhag ofn y bydd pŵer yn methu.\n4. Synwyryddion diogelwch llaw: Gellir gwirio lleoliad y larwm ymhellach gan synwyryddion metel llaw, sy'n cynyddu cyflymder personél ac yn gwella effeithlonrwydd a goruchwyliaeth gwaith.\nSynhwyrydd Metel Seren Unigol Cerddwch drwy Sganwyr Diogelwch Sgrinio Diogelwch Synwyryddion Metel Synhwyrydd Metel Aur yn Unig Synhwyrydd Metel Seben Synhwyrydd Metel Digidol Synhwyrydd Metel Cig Synhwyrydd Metel Safari


Everyman – Adolygiad gan Meleri Morgan – Critics Aber\nEveryman – Adolygiad gan Meleri Morgan\nEVERYMAN, NATIONAL THEATRE – LIVE STREAM, Canolfan y Celfyddydau Aberystwyth.\nYdych chi’n ofn marw?\nA ddylen ni fod ofn marwolaeth? Neu ofn sut ‘rydym yn mynd i farw? Neu, yn wir, ydy e’n ffrind i ni? Cwestiynau oesol. Dyma oedd y cwestiynau a oedd yn byrlymu yn fy meddwl wrth wylio National Theatre Live yn Aberystwyth.\nPerfformiad gafaelgar a grymus o dan arweinyddiaeth Rufus Norris gyda splash o liw o addasiad ‘hip’ a chyffrous Carol Ann Duffy o’r ddrama Everyman. Drama grefyddol yn ei hanfod wedi ei datblygu a’i haddasu i ddigwyddiadau a chyfnod cyfoes sydd yn cwestiynu ein chwant materol yn y byd. Campwaith o effeithiau gweledol’, cerddoriaeth nodedig a chastio arbennig.\nEdmygaf waith Duffy a Norris o lwyddo i gadw at fframwaith cyfnod gwreiddiol y ddrama sef y bymthegfed ganrif ond ar yr un pryd creu a datblygu cynnwys addas i’r gymdeithas seciwlar sydd yn bodoli heddiw lle mae safle Duw a chrefydd wedi newid yn gyfan gwbwl.\nMae’r castio yn unionsyth yn ysgogi cwestiynau a dryllio y disgwyladawy gan taw menyw sydd yn chwarae Duw a hithau yn sgubo’r llawr mewn gwisg glanhawraig cyffredin, rhydd Kate Duchene bictiwr clir o rywun blinderus sydd yn cario pwysau’r byd ar ei hysgwyddau.\nRoedd pawb ar y dechrau wedi’u gwisgo yn barod i barti Everyman yn 40. Rhesi o ‘Coke’ ar gael i’w snortio, digon i yfed a choregraffi Javier de frutos a oedd yn chwistrelliad o egni megis dawns gyda golau yn fflachio i bob cyfeiriad. Ond pan ddaw ‘Death’ (marwolaeth) yn ffurf dyn (Dermot Crowley) mewn oferols ac yn cario bag siopa mae Everyman yn gorfod ceisio dianc rhagddo ac ail-asesu ei fywyd a’i le ynddo. Pan fo pawb wedi ei erlid a’i adael yn unig daw o hyd i ffrind ‘Knowledge’ (Penny Layden) sydd yn galluogi Everyman i wynebu marwolaeth.\nYn bendant credaf yn gryf fod cymeriad Everyman yn symbol ohonom ni i gyd a’r byd a’r gymdeithas rydym yn byw ynddi heddi. Pethau materol yn cymryd ein bywydau drosto. Roedd “nid aur yw popeth melyn’ yn dod i’r meddwl wrth i Everyman geisio gwario ei arian i greu hapusrwydd. Trychineb Everyman yw nid yn unig gweld arian fel datrysiad i bob broblem ond methu a gwynebu realiti y sefyllfa. Uchafbwynt y ddrama i mi yw cyfuniad dylunio Ian MacNeil, effeithiau goleuadau Paul Anderson ac effeithiau sain Paul Arditti i efylychu effaith swnami. Er nad oes dim i’w gymharu a gwir erchylltra y sefyllfa cafwyd ysgytwad gan ein bod ni yn rhannu dallineb Everyman pan adrodda y geiriau ‘I thought the earth was mine to spend’. Ffolineb llwyr.\nSgript hynod o ddiddorol a gafaelgar. Roeddem wedi astudio gwaith Carol Ann Duffy yn yr ysgol pryd y sylweddolais ei bod yn hoff o themau benywaidd a bod ei themau o safle bwysig menyw mewn cymdeithas yn dal i sefyll.. Amlygir hyn oherwydd taw menwy oedd Duw a hi oedd yn rheoli pawb. Gallem weld y bardd yn dod allan wrth i linellau rhythmig fy nharo i, i gydfynd ac awyrgylch y perfformiad, yn hollol rhythmig ac ail-adrodd geiriau. A oes rhagrith wrth adrodd llinellau o’r Beibl allan? ‘Let there be light and let him see’ mewn ffordd i mi roedd Duw a Death yn gweithio gyda’i gilydd ac yn ceisio bod yn gyfeillgar.\nDaliodd a chwaraeodd ‘Chiwetel Ejiofor’ y brif rol gyda’i holl egni. Fe wnaeth greu yr agwedd drahaus ofynnol i’r ddrama. Er hyn llwyddodd i greu golygfa deimladwy dros ben wrth iddo wynebu ef ei hun yn ifanc. Y sgwter a’r cyfaddefiad posib bod ei fywyd yn un hunanfoddhaus. Yr un modd wrth iddo ddychwelyd i ymweld a’i deulu ac iechyd ei rieni wedi dirywio yn gyfan gwbwl ond y fe yn hollol anwybodus gan ei fod yn byw bywyd i blesio’i hunan heb ystyried ei fod wedi gadael ei deulu ar ôl. Wrth i’r ddrama ddirwyn i ben hoffais y ffordd yr oedd Everyman a Death yn siarad trwy ddefnyddio geiriau lliwgar oherwydd dydy’r byd ddim yn flodeuog a hapus drwy’r amser. Y mae Ejiofor ar ei orau wrth ddangos y trawsnewid o ddyn hapus ei fyd i fod yn anwybodus o’i ddyfodol fel dyn a’r ôl derbyn ei dynged a’i ffawd. Yn eironig y mae yna debygolrwydd i hanes Paul yn y Beibl wrth iddo weld y goleuni yn dod o hyd i ddoethineb. Diddorol, er addaswyd y cynnwys, mae’r neges yn parhau.\nProfiad hollol newydd o wylio ‘Live Stream’ yn bendant nid yr un olaf. Perfformiad hudol.\nJuly 21, 2015 Arad Goch


Bydd rhai o'r camau gweithredu a amlinellir yn cynnwys:\nEdrych ar ffyrdd o ddenu athrawon i'r ardaloedd mwyaf difreintiedig, a mynd i'r afael â materion y mae llawer o ysgolion yn eu hwynebu wrth recriwtio ac ailhyfforddi athrawon mewn ardaloedd heriol. Y nod fydd treialu dulliau gwahanol i ddechrau.\nCyflwyno rhaglen i ddarparu cymorth gan gymheiriaid i uwch-arweinwyr sy'n gweithio yn yr ardaloedd mwyaf difreintiedig. Fel rhan o'r rhaglen hon, byddent yn cael eu mentora gan gyd-weithwyr sydd wedi gweithio mewn ardaloedd tebyg ac sy'n gallu cynnig arweiniad a chymorth ymarferol.\nComisiynu ymchwil mewn perthynas ag addysgu dysgwyr mewn "grwpiau cyrhaeddiad cymysg". Mae tystiolaeth ryngwladol yn dangos mai’r gwledydd sy'n mabwysiadu grwpiau cyrhaeddiad cymysg cyhyd ag y bo modd yw'r rhai sydd â'r systemau tecaf yn aml. Bydd hyn yn arwain at ganllawiau cenedlaethol ar gyfer pob ysgol.\nDull cymunedol o ddarparu addysg fydd yn sail i’r rhain, gan sicrhau addysgu ac arweinyddiaeth o'r radd flaenaf, gyda ffocws ar iechyd a llesiant.\nBydd y dull system gyfan hwn yn cyd-fynd â’r Cwricwlwm newydd i Gymru ac yn sicrhau bod pob dysgwr o'r cyfnod cyn-ysgol hyd at ddysgu ôl-16 a dysgu gydol oes yn cael ei gefnogi drwy gydol eu taith addysg.\n"Yn anad dim, cenhadaeth ein cenedl yw sicrhau safonau uchel a dyheadau uchelgeisiol i bawb drwy fynd i'r afael ag effaith tlodi ar gyrhaeddiad, gan greu system addysg wirioneddol deg yng Nghymru.\n"Gwyddom fod y tarfu a welwyd yn sgil y pandemig wedi gwaethygu'r bwlch rhwng dysgwyr o gefndiroedd incwm isel a'u cyfoedion. Nawr, yn fwy nag erioed, yw'r amser inni gymryd camau radical a pharhaus, a chreu system addysg deg i'n plant a’n pobl ifanc i gyd.\n"Wrth inni symud tuag at gyflwyno ein Cwricwlwm newydd i Gymru, mae angen inni sicrhau bod ein dysgwyr i gyd yn cael eu cefnogi i wireddu eu potensial, a dyna pam rwy'n nodi'r mesurau y byddwn yn eu cymryd i fynd i'r afael â hyn fel blaenoriaeth ddiamod."\nFel rhan o’r cynlluniau, bydd Llywodraeth Cymru yn gweithio'n agosach gyda'r Sefydliad Gwaddol Addysg, elusen uchel ei pharch sy'n gweithio i gau'r bwlch anfantais. Bydd y ddau sefydliad yn ffurfio 'partneriaeth strategol', gyda Llywodraeth Cymru yn defnyddio arbenigedd a phrofiad y Sefydliad Gwaddol Addysg yn y sector addysg. Mae'r cynlluniau yn cynnwys gweithio gyda'r Sefydliad hwn i ddarparu addysg a chyngor proffesiynol i athrawon mewn perthynas â ffyrdd seiliedig ar dystiolaeth o godi cyrhaeddiad dysgwyr o gefndiroedd incwm isel, ac i gefnogi eu llesiant.\nPO 200521 Miles 25-3


Cacennau Vegan a Ryseitiau Cupcakes\nPwdinau Americanaidd Bwyd Llaeth Am Ddim Pwdinau Llysieuol Cacennau Pwdinau Am ddim Llaeth\nMae'n wir: gall llysiau gael cacen (a'i wneud!), A'i fwyta hefyd. Cacennau yw'r canolfannau o lawer o ddathliadau, o ben-blwyddi a chawodydd babanod i bartïon graddio a phriodasau, felly er bod ryseitiau traddodiadol yn galw am fenyn, wyau a chynhwysion llaeth eraill, nid oes unrhyw reswm yn y llysiau a'r rhai ar ddietiau di-laeth heb wyau di-laeth. Peidiwch â'u mwynhau hefyd!\nEdrychwch drwy'r ryseitiau isod am ysbrydoliaeth neu i ddod o hyd i rysáit wedi'i drefnu ar gyfer cacen y mae'n rhaid i chi ei wneud ar gyfer eich criw pen-blwydd, priodas, parti neu gacen yn ystod yr wythnos nesaf.\nCacennau Pen-blwydd Vegan\nHoward Deshong / StockFood Creative / Getty Images\nYn wir, gellir cyflwyno unrhyw gacennau neu gacennau vegan mewn parti pen-blwydd o fegan, ond dyma rai o'r ffefrynnau mwyaf a ofynnir amdanynt sydd bob amser yn bleserwyr:\nCacennau Apple Vegan\nCacennau Carrot Vegan\nCacen Melyn Vegan\nFfotograffiaeth Dennis Lane / Getty Images\nOes, gall cacen caws fod yn gaws di-gaws ac eggless! Mae gan y cacennau cacen vegan hufenog, cywasgedig hyn rywbeth i bawb, boed hwy'n fegan, yn ddi-laeth, neu beidio:\nCacen Gaws Gwenyn Gwreiddiol\nCacennau Caws Laser Vegan\nCacen Gaws Cherry Vegan\nCacen Gaws Siocled Vegan\nCacennau Siocled Vegan\nEr nad yw cacennau siocled yn hoff iawn i bawb , maen nhw'n ryseitiau cacennau y gofynnir amdanynt amlaf. Ac felly, dyma rai o'r ryseitiau cacennau siocled a gwisgoedd gorau sydd gennyf wrth fy modd yn argymell:\nCupcakes Siocled Hawdd Vegan\nCacen Brownie Vegan\nCwpan Cacennau Vegan\nMae'r casgliad hwn o Ryseitiau Cwpan Vegan yn cynnwys ryseitiau ar gyfer mathau glaswellt creadigol a chreadigol o'r cacen llaw. Dyma ychydig o ffefrynnau:\nCacennau Cwpan Olew Olive Lemon Vegan\nCacennau Cwpan Pwmpen Vegan\nCacennau Cacennau a Cacennau Coffi Vegan\nMae'n debyg mai'r cacennau moron, cacennau coffi a chacennau sbeis yw'r mathau o gacennau y gofynnir amdanynt fwyaf ar ôl siocled, felly dyma rai o'r ryseitiau rhyfeddol a ddarganfyddwyd dros y blynyddoedd ar gyfer y cacennau ysgarthol hyn:\nCacen Coffi Laser Vegan\nFrostings Vegan ac Icings\nWrth gwrs, mae cacen neu gacen yn unig cystal â'i frostio, dde? Mae'r rhan fwyaf o ryseitiau frostio ac eid yn galw am fenyn, caws hufen, wyau, neu gynhwysion sy'n deillio o laeth neu gynhyrchion sy'n deillio o anifeiliaid, ond dyma rai fersiynau vegan o hoff wylwyr melys:\nFrostio Gwenwynen Vegan\nFrostio Siocled Vegan\nFrostio Coffi Vegan\nFrostio Caws Hufen Vegan\nFrostio Gwenyn Cnau Vegan\nFrostio Siocled Cyfoethog Vegan


Categori: Ar-lein, Gwyddoniaeth a Thechnoleg, Iaith, Iechyd, Newyddion\nBydd profiad rhithwir yn cael ei lansio ar y 5ed o Orffennaf yng Ngaleri Caernarfon i helpu defnyddwyr i ddeall sut beth yw byw gyda dementia yn Gymraeg.\nWedi’i ariannu gan Arloesi Gwynedd Wledig a Grant Cymraeg 2050 Llywodraeth Cymru, o dan arweiniad Cyngor Gwynedd cafodd y prosiect ei greu gyda’r asiantaeth greadigol bwrpasol Galactig. Mae’r profiad rhithwir yn ceisio ail-greu sut mae cleifion dementia’n teimlo bob dydd.\nYn cynnwys clustffonau a rheolyddion, sy’n edrych fel dwylo, mae’r profiad rhithwir yn caniatáu i ddefnyddwyr droi 360 gradd a gweld golygfa a osodwyd gan y rhaglen rithwir.\nYmhlith y golygfeydd sydd ar gael ar y system mae tasgau syml o amgylch y cartref fel gwneud paned o de yn y gegin; bydd llais trwy’r clustffonau yn siarad yn yr un modd ag y byddai person â dementia yn meddwl e.e. yn dweud wrthych chi am roi tegell trydan ar yr hob, er mwyn cyfleu’r dryswch mae cleifion â dementia’n ei brofi.\nEsboniodd Derick Murdoch, Cyfarwyddwr Creadigol asiantaeth greadigol Galactig “Mae hwn yn ddefnydd arloesol o dechnoleg profiad rhithiwr i addysgu sgiliau meddal yn y Gymraeg a'r Saesneg. Rydym wedi creu profiad sy'n eich galluogi i ryngweithio â gwrthrychau bob dydd gan ddefnyddio dwylo rhithwir sy'n cynorthwyo defnyddwyr i ymdrwytho’n llawn yn y naratif.”\nMae’r profiad yn ceisio bod mor realistig â phosib fel y gall defnyddwyr gael gwell ymwybyddiaeth a dealltwriaeth o bobl sy’n byw gyda’r clefyd.\nMae arweinydd y prosiect, Meilys Heulfryn Smith, yn egluro pam ei bod yn arbennig o bwysig cael y rhaglen hon yn Gymraeg: “Pan fydd rhywun yn datblygu dementia, yn aml gallant golli’r gallu i gyfathrebu yn eu hail iaith. Mae’r dechnoleg hon yn creu darlun teimladwy o’r profiad, gan drwytho’r defnyddiwr i mewn i sefyllfa lle maent yn gweld yr angen i weithredu er mwyn rheoli’r dasg, a’r geiriau sy’n gysylltiedig â’r dasg, ond yn methu â’u canfod.\n“Mae miloedd o bobl yng Nghymru yn profi’r rhwystredigaeth hyn bob dydd, a gobeithiwn y bydd y profiad rhithwir yn hybu ymwybyddiaeth a dealltwriaeth o’r heriau sy’n dod law yn llaw â’r clefyd hwn.\n“Mae dementia yn bwnc anodd a sensitif i lawer o deuluoedd ledled Cymru, ac mae’r prosiect hwn yn rhoi cyfle i aelodau teulu ymdrin â’r mater hwn trwy’r Gymraeg, ac mae gallu defnyddio’ch mamiaith yn ystod cyfnod anodd yn aml yn gysur.”\nBydd y profiad yn lansio ar y 5ed o Orffennaf 2018 yng Ngaleri Caernarfon am 6.30yh. Bydd y noson yn cael ei harwain gan Dafydd Iwan a chawn gwmni John Ogwen, Maureen Rhys a Catrin Mara sydd gyda'u lleisiau yn ymddangos ar y profiad rhithiwr. Bydd Gwion Halam (enillydd y Goron yn 2017 am ei gerdd ynglŷn â Dementia) hefyd yn ymuno â ni ynghyd â Dr Catrin Hedd (arbenigwraig yn y maes Dementia). Bydd cyfle i drio’r profiad rhithiwr yn ystod adloniant ysgafn gan Mared Williams.\nDeall y profiad\nMeddai’r Gweinidog y Gymraeg a Dysgu Gydol Oes, Eluned Morgan, “Mae’r prosiect hwn yn hanfodol er mwyn i bobl sy’n byw yng Ngwynedd ddeall, yn eu mamiaith, yr hyn mae eu hanwyliaid ac aelodau eu cymunedau sy’n byw gyda dementia yn ei brofi.\n“Mae’n bwysig bod y fath fater sensitif yn gallu cael ei archwilio yn eu mamiaith ac mae’r prosiect pwysig hwn o fudd mawr i’r achos.”\nMae'r digwyddiad yn rhad ac am ddim, ond mae’n rhaid cofrestru.\nAriannwyd y prosiect trwy £17,080 gan Arloesi Gwynedd Wledig - cyllidwyd y prosiect hwn drwy Cymunedau Gwledig Llywodraeth Cymru - Rhaglen Datblygu Gwledig Cymru 2014-2020, a ariennir gan Lywodraeth Cymru a’r Gronfa Amaethyddol Ewrop ar gyfer Datblygu Gwledig - a £20,000 gan Grant Cymraeg 2050 Llywodraeth Cymru.\nMae’r Grant Cymraeg 2050 yn elfen allweddol o’r Strategaeth Iaith Gymraeg, Cymraeg 2050: Miliwn o Siaradwyr. Mae wedi darparu cyllid ar gyfer prosiectau blaengar a byr dymor sydd â’r nod o gynyddu defnydd dyddiol pobl o’r Gymraeg ac i hyrwyddo technoleg sy’n cefnogi’r defnydd o’r Gymraeg.


Allwedd Band Eang Cymru | LLYW.CYMRU\nAllwedd Band Eang Cymru\nOs ydych chi’n rhan o gymuned wledig, efallai y gall Llywodraeth y DU helpu i’ch cysylltu â band eang gigabit. Efallai y bydd help hefyd ar gael gan Lywodraeth Cymru tuag at y costau hyn i’r rheini sydd â chyswllt arafach na 30Mbps.\nYstyriwch yr opsiynau eraill sydd ar gael ar gyfer sicrhau band eang cyflymach, gan gynnwys gwirio pa wasanaethau band eang y gallwch eu derbyn nawr, cyn cwblhau cais am grant.\nCwblhewch y ffurflen gais sydd ar gael yn yr adran lawrlwytho dogfennau. Cewch lenwi’r ffurflen yn electronig a’i dychwelyd drwy e-bost.\nAnfonwch eich cais i gael ei gymeradwyo, gyda’r dyfynbris gan yr ISP rydych wedi’i ddewis, at broadband@llyw.cymru. Noder oherwydd y pandemig nid ydym yn derbyn ceisiadau trwy’r post\nOs oes gennych chi unrhyw gwestiynau, ebostiwch cymorth@llyw.cymru.\nAllwedd Band Eang Cymru - Meini Prawf Cymhwysedd ac Amodau’r Cynllun, math o ffeil: pdf, maint ffeil: 63 KB\nAllwedd Band Eang Cymru - Ffurflen Gais, math o ffeil: pdf, maint ffeil: 119 KB\nHysbysiad preifatrwydd, math o ffeil: pdf, maint ffeil: 62 KB


Geopois.com - Beth ydyw? - Geofumadas\nGorffennaf, 2020 Geospatial - GIS, arloesol\nYn ddiweddar buom yn siarad â Javier Gabás Jiménez, Peiriannydd Geomateg a Thopograffeg, Magister mewn Geodesi a Chartograffeg - Prifysgol Polytechnig Madrid, ac un o gynrychiolwyr Geopois.com. Roeddem am gael yr holl wybodaeth am Geopois, a ddechreuodd fod yn hysbys ers 2018. Dechreuon ni gyda chwestiwn syml, Beth yw Geopois.com? Yn union fel y gwyddom, os ydym yn nodi'r cwestiwn hwn yn y porwr, mae'r canlyniadau'n gysylltiedig â'r hyn a wneir a phwrpas y platfform, ond nid o reidrwydd yr hyn ydyw.\nAtebodd Javier ni: "Mae Geopois yn Rhwydwaith Cymdeithasol Thematig ar Dechnolegau Gwybodaeth Ddaearyddol (TIG), systemau gwybodaeth ddaearyddol (GIS), rhaglennu a Mapio Gwe". Os ydym yn ymwybodol o ddatblygiad technolegol llethol y blynyddoedd diwethaf, integreiddiad GIS + BIM, cylch bywyd AEC, cynnwys synwyryddion anghysbell ar gyfer monitro, a mapio gwe -sy'n gwneud ei ffordd yn barhaus i GIS bwrdd gwaith- gallwn gael syniad o ble mae Geopois yn pwyntio.\nSut y daeth y syniad Geopois.com a phwy sydd y tu ôl iddo?\nGanwyd y syniad yn 2018 fel blog syml, rwyf bob amser wedi hoffi ysgrifennu a rhannu fy ngwybodaeth, dechreuais gyhoeddi fy ngweithiau fy hun o'r brifysgol, mae wedi bod yn tyfu ac yn cymryd siâp i'r hyn ydyw heddiw. Yr angerddol a'r brwdfrydig y tu ôl i ni yw Silvana Freire, mae hi'n caru ieithoedd, mae'n siarad Sbaeneg, Saesneg, Almaeneg a Ffrangeg rhugl. Baglor mewn Gweinyddu Busnes a Meistr mewn Dadansoddi Cysylltiadau Economaidd Rhyngwladol; a'r gweinydd hwn Javier Gabás.\nBeth fyddai amcanion Geopois?\nGwybod bod yna nifer o offer a strategaethau ar gyfer adeiladu / dadansoddi data gofodol. Ganwyd «Geopois.com gyda’r syniad o ledaenu Technolegau Gwybodaeth Ddaearyddol (GIT), mewn ffordd ymarferol, syml a fforddiadwy. Yn ogystal â chreu cymuned o ddatblygwyr a gweithwyr proffesiynol geo-ofodol a theulu o selogion geo.\nBeth mae Geopois.com yn ei gynnig i'r gymuned GIS?\nThema benodol: Rydym yn arbenigo mewn technolegau geo-ofodol sydd â chynnwys uchel yn rhan rhaglennu ac integreiddio llyfrgelloedd ac APIS o fapio gwe, cronfeydd data gofodol a GIS. Yn ogystal â thiwtorialau am ddim mor syml ac uniongyrchol â phosibl ar bwnc eang o dechnolegau TIG.\nRhyngweithio llawer agosach: Trwy ein platfform mae'n bosibl rhyngweithio â datblygwyr a selogion eraill yn y sector, rhannu gwybodaeth a chwrdd â chwmnïau a datblygwyr.\nCymuned: Mae ein cymuned yn hollol agored, gan gwmpasu cwmnïau a gweithwyr proffesiynol yn y sector, datblygwyr geo-ofodol a selogion technolegau geo.\nGwelededd: Rydyn ni'n rhoi gwelededd i'n holl ddefnyddwyr ac yn enwedig i'n cydweithwyr, gan eu cefnogi a lledaenu eu gwybodaeth. »\nAr gyfer gweithwyr proffesiynol GIS, a oes cyfleoedd i ddarparu eu gwybodaeth trwy Geopois.com?\nWrth gwrs, rydym yn gwahodd ein holl ddefnyddwyr i rannu eu gwybodaeth trwy sesiynau tiwtorial, mae llawer ohonynt eisoes yn cydweithredu'n weithredol ac yn angerddol â ni. Rydyn ni'n ceisio maldodi ein hawduron, rhoi'r gwelededd mwyaf iddyn nhw a chynnig gwefan broffesiynol iddyn nhw lle maen nhw'n gallu mynegi eu hunain a rhannu eu hangerdd dros y byd geo.\nHynny'n cael ei ddweud, trwy hyn cyswllt Gallant gyrraedd y we a dechrau bod yn rhan o Geopois.com, cyfraniad gwych i bawb sydd â diddordeb yn y gymuned Geo sydd eisiau hyfforddi neu gynnig eu gwybodaeth.\nRydym wedi edrych ar y we sy'n cyfeirio at "Geoinquietos", Geoinquietos a geopois.com yr un peth?\nNa, mae grwpiau Geoquiet yn gymunedau lleol OSGeo sylfaen sydd â'r nod o gefnogi datblygiad meddalwedd geo-ofodol ffynhonnell agored yn ogystal â hyrwyddo ei ddefnydd. Rydym yn blatfform annibynnol sydd, serch hynny, yn rhannu llawer o'r delfrydau, diddordebau, pryderon, profiadau neu unrhyw syniad Geo-aflonydd ym maes geomateg, meddalwedd am ddim a thechnoleg geo-ofodol (popeth yn gysylltiedig â maes GEO a GIS).\nYdych chi'n meddwl, ar ôl y pandemig, bod y ffordd rydyn ni'n defnyddio, bwyta a dysgu wedi cymryd tro annisgwyl? A yw'r sefyllfa Fyd-eang hon wedi dylanwadu'n gadarnhaol neu'n negyddol ar Geopois.com?\nNid cymaint â thro annisgwyl, ond os yw wedi cymryd cam ymlaen, yn enwedig addysg o bell, e-ddysgu a m-ddysgu, mae'r defnydd o lwyfannau tele-addysgu ac Apiau wedi bod yn cynyddu ers ychydig flynyddoedd, mae'r Dim ond y broses y mae'r Pandemig wedi'i symleiddio. Rydym o'r dechrau bob amser wedi dewis addysgu a chydweithio ar-lein, mae'r sefyllfa bresennol wedi ein helpu i ddysgu gwneud pethau'n wahanol a chwilio am ddulliau eraill o weithio, cydweithredu a datblygu.\nYn ôl yr hyn y mae Geopois yn ei gynnig, a dyfodiad y 4ydd oes ddigidol Ydych chi'n ystyried ei bod yn hanfodol gwybod / dysgu rhaglennu ar gyfer Dadansoddwr GIS?\nWrth gwrs, nid yw caffael gwybodaeth yn digwydd a gall dysgu syniadau am raglennu fod o fudd i chi yn unig. Nid yn unig i ddadansoddwyr GIS, ond i unrhyw weithiwr proffesiynol, nid yw technolegau ac arloesedd yn dod i ben ac os ydym yn canolbwyntio ar ein maes, credaf y dylai peirianwyr TIG ddysgu rhaglennu gan brifysgol a chydweithwyr eraill fel daearyddwyr, gan wybod sut i raglennu y byddai'n gwella a byddai'n gwella'r gallu i gyfleu'ch gwybodaeth. Am y rheswm hwn, mae ein sesiynau tiwtorial yn canolbwyntio'n arbennig ar raglennu, datblygu cod mewn gwahanol ieithoedd, ac integreiddio gwahanol lyfrgelloedd Mapio Gwe ac APIS.\nA oes gennych unrhyw fath o brosiect neu gydweithrediad â chwmnïau, sefydliadau neu lwyfannau mewn golwg ar hyn o bryd?\nYdym, rydym yn chwilio'n barhaus am gyfleoedd ar gyfer synergedd â phrosiectau, cwmnïau, prifysgolion a cholegau proffesiynol eraill. Ar hyn o bryd rydym yn cymryd rhan yn ActúaUPM, rhaglen Entrepreneuriaeth Prifysgol Polytechnig Madrid (UPM), sy'n ein helpu i ddatblygu'r cynllun busnes i wneud y prosiect hwn yn hyfyw. Rydym hefyd yn chwilio am bartneriaid technoleg i gydweithio mewn datblygiadau gyda nhw ac i allu cynnwys a chynhyrchu incwm i'n rhwydwaith o ddatblygwyr geo-ofodol.\nA oes digwyddiad i ddod sy'n gysylltiedig neu'n cael ei gyfarwyddo gan geopois.com lle gall y gymuned GIS gymryd rhan?\nYdym, rydym am aros tan ar ôl yr haf i ddechrau creu mwy o synergedd ymhlith ein defnyddwyr, cynnal gweminarau a digwyddiadau rhwydweithio ar-lein. Hoffem hefyd greu digwyddiad datblygu hacathon sy'n arbenigo mewn technolegau geo-ofodol yn y dyfodol agos, ond ar gyfer hyn mae angen i ni gael noddwyr i betio arno o hyd.\nBeth ydych chi wedi'i ddysgu gyda geopois.com, dywedwch wrthym un o'r gwersi y mae'r prosiect hwn wedi'i adael ynoch chi a sut mae ei dwf wedi bod yn y ddwy flynedd hyn?\nWel, yn fawr iawn, bob dydd rydyn ni'n dysgu gyda'r sesiynau tiwtorial y mae ein cydweithwyr yn eu hanfon atom, ond yn enwedig ym mhopeth sy'n cwmpasu datblygu a gweithredu'r platfform.\nNid oedd gan Silvana a minnau gefndir rhaglennu, felly roedd yn rhaid i ni ddysgu'r holl ôl-benwythnosau a rhaglennu ar y gweinydd, cronfeydd data NOSQL fel MongoDB, yr holl her sy'n wynebu a Canolbwyntiodd UX / UI ar y defnyddiwr, y cwmwl a diogelwch yn y cwmwl a rhywfaint o SEO a Marchnata Digidol ar hyd y ffordd ... Yn y bôn, rydych chi wedi mynd o fod yn Arbenigwr Geomateg a GIS i fod yn ddatblygwr Stack Llawn.\nSut mae'r holl brosiectau wedi bodoli cynnydd a dirywiad, er enghraifft, pan ddechreuon ni yn 2018 fe aethon ni o brofi gyda Google Sites y misoedd cyntaf i weithredu popeth yn WordPress, roedden ni am weithredu llu o fapiau ac integreiddio'r gwahanol lyfrgelloedd fel Openlayers, Leaflet, Mapbox, CARTO ... Felly gwnaethom dreulio bron i flwyddyn, yn profi ategion a jyglo i allu gwneud rhan leiaf o'r hyn yr oeddem ei eisiau, daethom i'r casgliad na weithiodd, o'r diwedd yn ystod haf 2019 a diolch i'r wybodaeth a gefais yn y meistr mewn geodey a chartograffeg. O UPM (Javier) fe benderfynon ni ddod â'n perthynas â'r rheolwr cynnwys i ben a gwneud ein holl ddatblygiad ein hunain, o'r ôl-benwythnos i'r ffrynt.\nFe wnaethom ddatblygu’r platfform yn ail hanner 2019 ac ym mis Ionawr 2020 roeddem yn gallu lansio’r hyn sydd bellach yn Geopois.com, fodd bynnag, mae’n brosiect sy’n esblygu’n barhaus ac rydym yn parhau i weithredu pethau bob mis gyda chymorth adborth gan ein cymuned, gan ddysgu a gwella. ar hyd y ffordd. Os ydym yn lleoli eich rhwydweithiau cymdeithasol fel @Geopois Ar Twitter, gallwn fod yn ymwybodol o'r holl gynigion o diwtorialau, adrannau a gwybodaeth gysylltiedig arall. Rydym wedi gweld llawer o bynciau diddorol, megis defnyddio Tiles the Leaflet, cyfrifiadau dadansoddi gofodol yn Web Viewers gyda Turf.\nYn ogystal â thiwtorialau, mae'n cynnig y posibilrwydd o leoli datblygwr ar gyfer eich prosiectau gofod. Rhwydwaith o weithwyr proffesiynol arbenigol, dangosir yr holl sgiliau yno'n fanwl, ynghyd â'u lleoliad.\nUnrhyw beth arall yr hoffech ei ychwanegu am geopois.com?\nRydym yn hapus i ddweud bod bron i 150 o ddatblygwyr geo-ofodol yn Sbaen, yr Ariannin, Bolivia, Chile, Colombia, Costa Rica, Cuba, Ecuador, El Salvador, Estonia, Guatemala, Mecsico, Periw a Venezuela eisoes yn rhan o'n cymuned, ar LinkedIn rydym yn agos gan gyrraedd 2000 o ddilynwyr ac mae gennym eisoes 7 cydweithredwr sy'n anfon sesiynau tiwtorial o ansawdd uchel a hynod ddiddorol atom bob wythnos. Ar ben hynny, llwyddwyd i basio cam 1 cystadleuaeth 17 ActuaUPM rhwng 396 syniad ac 854 o bobl. Ers mis Ionawr 2020 rydym wedi treblu nifer yr ymweliadau â'n platfform, felly rydym yn gyffrous iawn am y gefnogaeth a'r diddordeb yr ydym yn eu cynhyrchu yn y gymuned geo.\nAr Linkedin Geopois.comAr hyn o bryd mae ganddo oddeutu 2000 o ddilynwyr, y mae o leiaf 900 ohonynt wedi ymuno yn ystod y 4 mis diwethaf, lle rydym i gyd wedi mynd trwy'r cyfnod esgor a chyfyngiadau oherwydd COVID 19. Osgoi dianc rhag anobaith, mae llawer ohonom wedi lloches mewn gwybodaeth. , dysgu pethau newydd - trwy'r we o leiaf - sy'n ffynhonnell ddihysbydd o adnoddau. Dyna'r pwynt o blaid llwyfannau fel Geopois, Udemy, Simpliv neu Coursera.\nO'n gwerthfawrogiad yn Geofumadas.\nYn fyr, mae Geopois yn syniad hynod ddiddorol, gan gyfuno amodau posibl y cyd-destun hwn o ran cynnig cynnwys, cydweithredu a chyfleoedd busnes. Mewn da bryd i'r amgylchedd geo-ofodol bod pob dydd yn cael ei fewnosod yn fwy ym mron popeth a wnawn yn ein bywydau bob dydd. Rydym yn argymell ymweld â nhw ar y we Geopois.com, LinkedIn, Ac Twitter. Diolch yn fawr iawn Javier a Silvana am dderbyn Geofumadas. Tan y tro nesaf.\nPost blaenorol«Blaenorol Vexel yn lansio Gweilch UltraCam 4.1\nPost nesaf Mae'r Alban yn ymuno â Chytundeb Geo-ofodol y Sector Cyhoeddusnesaf »


Rydw i'n cael trafferth dilysu fy e-bost - Defnyddio'r BBC\nSut ydw i'n creu cyfrif BBC?\nPam mae’n rhaid i mi ddarparu gwybodaeth bersonol wrth gofrestru?\nPam nad yw’n derbyn fy nghyfeiriad e-bost?\nPam a phryd mae angen i mi ddilysu fy nghyfeiriad e-bost?\nRydw i'n cael trafferth dilysu fy e-bost\nRydw i'n cael trafferth ychwanegu fy nghod post cartref\nRydw i'n cael trafferth gyda fy nghyfrinair\nPam mae’n rhaid i mi fynd i bbc.com wrth gofrestru?\nDiweddarwyd y dudalen: 16 Mai 2017\nPan fyddwch chi’n cofrestru, byddwn yn anfon e-bost atoch i ddilysu eich cyfeiriad e-bost. Bydd angen i chi ddilysu eich cyfeiriad e-bost os ydych chi eisiau defnyddio nodweddion penodol, fel rhoi sylwadau ar straeon neu gyhoeddi lluniau. Mae hyn oherwydd y gallai fod angen i ni gysylltu â chi.\nEr mwyn dilysu'r cyfeiriad e-bost, cliciwch ar y ddolen yn yr e-bost gafodd ei anfon atoch chi pan gwnaethoch chi gofrestru.\nMethu dod o hyd i'r e-bost?\nGwiriwch eich ffolder sothach neu sbam. Efallai y bydd y neges e-bost wedi cael ei rhoi yno gan hidlydd sbam gorfrwdfrydig. Os ydych chi wedi cofrestru gyda chyfeiriad e-bost ffug, bydd angen i chi fynd at eich gosodiadau cyfrif BBC a'i newid i un go iawn cyn gallwch chi ei wirio.\nA yw'r ddolen yn yr e-bost yn ddiffygiol?\nCeisiwch glicio arni eto. Os ydych chi’n copïo a gludo i mewn i'ch porwr gwe, gwnewch yn siŵr nad ydych chi wedi ychwanegu neu ddileu unrhyw beth mewn camgymeriad.\nDal ddim yn gweithio?\nEfallai y bydd y ddolen yn y neges e-bost wedi dod i ben. I ddatrys hyn bydd angen i chi ofyn am e-bost dilysu arall. Gallwch wneud hynny yn yr adran "Manylion personol" yn eich gosodiadau cyfrif BBC.\nAngen mwy o help? (tudalen Saesneg) Dim ond yn Saesneg y medrwn ni gynnig cymorth cyfrif. Ymddheuriadau.


Y CYD | A Fine Beginning\n(g.Abertawe) Ffotograffydd yn byw yn Llundain a cyd-sylfaenydd Portrait Salon. Mae wedi arddangos ei waith yn The Photographer’s Gallery ,The Association of Photographers a Hotshoe Gallery. Mae ei waith wedi cael ei gyhoeddi yn The Sunday Times Magazine, The Independent on Sunday a Creative Review. Y llynedd, cyhoeddodd ei lyfr cyntaf, ‘United Kingdom’, astudiaeth gweledol o arferion traddodiadol blynyddol y Deyrnas Unedig. Mae lluniau o’r llyfr wedi eu hamddangos yn Llundain, Helsinki a Efrog Newydd.\nMae Abbie Trayler-Smith (g. Casnewydd) yn ffotograffydd dogfenol a phorteadau a mae ei gwaith yn bennaf wedi ei seilio ar ei hymateb emosiynol a’i hymrwymiad i’w gwrthrych. Wedi treulio 8 mlynedd gyda’r Daily Telegraph, ar newyddion ac ar erthyglau ar draws y byd, yn cynnwys rhyfel Irac a swnami Asia, mae hi nawr yn teithio y byd yn gweithio i wahanol gyflogwyr ac yn mwynhau treulio ei hamser ar brosiectau tymor hir yn y DU. Dangoswyd astudiaeth Abbie o geiswyr lloches amddifad yn y DU ‘Still Human Still Here’ yn ogystal a’i ffilm fer aml-gyfryngol ar yr un pwnc yn galeri foto8 HOST yn Llundain yn 2009. Ennillodd ei phortread o Chelsea o’r gyfres ‘The Big O’ y 4edd wobr yn Taylor Wessing Prize 2010 yn y National Portrait Gallery.Ymunodd a Panos Pictures yn 2007 a daeth yn aelod o Panos Profile yn 2010.\n(g. Caerdydd) Photograffydd Cymraeg yn byw yn Brighton. Gradd BA Ffotograffiaeth Dogfenol, Prifysgol Cymru Casnewydd 2012. Mae ei waith yn ffocysu ar bynciau cysyniadol ac yn aml trwy gyfrwng ffotograffiaeth fformat mawr a llyfrau hunan gyhoeddiedig. Cyhoeddwyd ei luniau gyntaf yn British Journal of Photography fel rhan o ‘2012 Student Profile’, yn adlewyrchu talentau newydd ar draws y DU. Mae Jack wedi parhau i weithio yn y wlad yma a thramor a mae rhai o’i luniau diweddaraf yn cael eu harddangos yn Efrog Newydd ar hyn o bryd.\n(g. Rhondda) graddiodd MFA Ffotograffiaeth Dogfenol, Prifysgol Cymru, Casnewydd 2009. Mae ei ffotograffiaeth a gwaith ymchwil gan fwyaf wedi canolbwyntio ar ar amgylchfyd a phobol ei ieuenctid. Mae ei bortreadau tawel o lencyndod a sylwadau manwl o’r byd o’u cwmpas yn cynnig adlewyrchiadau newydd a ffres o dirwedd ol-ddiwydianol De Cymru. Mae ei waith wedi ei arddangos ar lwyfannau cenedlaethaol a rhyngwladol a mae’n cael ei gynrychioli gan Milleniun Images.\n(g. Canterbury) a’i lleoliad yng Nghaerdydd, astudiodd Ffotograffiaeth Ddogfennol ym Mhrifysgol Cymru, Casnewydd. Mae Louise wedi gweithio efo Ffotogaleri, yr Asiantaeth Ddatblygu Genedlaethol ar gyfer ffotograffiaeth ac yn seiliedig ar lens y cyfryngau yng Nghymru a Tryledu: Gwyl Ffotograffiaeth Ryngwladol Caerdydd. Ar hyn o bryd mae hi’n gweithio fel hunan lansiwr Cyd-Gysylltydd Cyfranogiad ac mae ar Raglen 2013 ar gyfer Cymru yn Fenis – Oruchwyliwr yn y Biennale 55fed.


Undeb Rygbi Cymru : Clybiau : Cynllun Peilot Ailstrwythuro Tymhorol\n28 Medi 2018 10:50\nCynhaliwyd cynllun peilot ailstrwythuro tymhorol Undeb Rygbi Cymru dros yr haf. Yn dilyn ymgynghoriad gyda chlybiau dethol a gwirfoddolwyr rygbi mini, mae URC wedi rhoi newid y tymor rygbi mini ar brawf gyda 60 o glybiau er mwyn gweld a allai'r newid hwn arwain at ganlyniadau cadarnhaol ar y cae ac oddi ar y cae.\nDymuna URC gael eich adborth ar ailstrwythuro tymhorol. Mae'r arolwg hwn yn agored i bawb: y clybiau peilot a'r rhai nad oeddent yn y cynllun peilot sy'n dymuno rhannu eu safbwyntiau. Ni ddylai'r holiadur gymryd mwy na 15 munud i'w gwblhau.\nBydd unrhyw adborth yn gwbl gyfrinachol ac ni fydd yn cael ei briodoli i unigolion mewn unrhyw ffordd.\nY dyddiad cau ar gyfer ymateb i'r holiadur hwn yw 12fed hydref :\nCLICIWCH YMA I GWBLHAU'R HOLIADUR


Llwyddiant Digwyddiad Cwrdd â'r Prynwr\nMae tîm Busnes Cyngor Sir y Fflint, Sir y Fflint mewn Busnes a Wates Construction wedi cydweithio er mwyn cynnal digwyddiad rhwydweithio mawr ar gyfer cyflenwyr ac isgontractwyr ar draws Sir y Fflint.\nRoedd y digwyddiad yn gyfle i fusnesau lleol gofrestru eu diddordeb i fod yn bartner ar y gadwyn gyflenwi ar gyfer datblygiadau newydd ar draws y sir.\nRhoddwyd cyfle i fusnesau gwrdd â’r prif gwmnïau a phartneriaid adeiladu sy’n gweithio ar draws Sir y Fflint, a darganfod mwy am y gwaith adeiladu sy’n cael ei gyflawni ar draws y sir, yn ogystal â’r cyfle i gofrestru eu diddordeb i fod yn bartner ar y gadwyn gyflenwi ar gyfer datblygiadau newydd.\nYn ystod y digwyddiad, cynigwyd cefnogaeth a chanllawiau i fusnesau ar sut i dendro ar gyfer pecynnau gwaith gyda phob contractwr, yn ogystal â darganfod am brentisiaethau a hyfforddiant fel rhan o’r gwaith ymhob sir. Roedd mentoriaid hefyd wrth law i drafod ymwybyddiaeth iechyd meddwl, cefnogaeth o ran dibyniaeth ar gyffuriau ac iechyd, diogelwch a lles.\nMae Rhaglen Tai ac Adfywio Strategol Cyngor Sir y Fflint (SHARP) a fydd yn creu 500 o gartrefi newydd ar draws Sir y Fflint, wedi creu cyfleoedd helaeth ar gyfer partneriaid cadwyn gyflenwi leol, sydd yn ei dro, wedi cynorthwyo i greu hyfforddiant ar y safle a chyfleoedd gwaith ar gyfer pobl leol.\nDywedodd y Cynghorydd Dave Hughes, Aelod Cabinet dros Dai Cyngor Sir y Fflint:\n“Mae SHARP yn ymwneud â llawer mwy nag adeiladu tai cyngor a chartrefi fforddiadwy o ansawdd. Mae hefyd yn creu swyddi ac yn rhoi hwb i fusnesau lleol ac mae Sir y Fflint yn awyddus i barhau i greu cyfleoedd am gyflogaeth drwy ddefnyddio busnesau lleol.”\nDywedodd Victoria Hill, Sefydliad Cynllunio Trefol Brenhinol yng Nghymru, a oedd yn bresennol yn y digwyddiad:\n“Roedd yn bleser cael y cyfle i fynychu’r digwyddiad pwysig hwn. Er mwyn bodloni uchelgeisiau Llywodraeth Cymru o ran darparu cartrefi fforddiadwy, mae'n bwysig cefnogi'r gadwyn cyflenwi lleol er mwyn gwneud y mwyaf o’r cyfleoedd a’r buddion economaidd lleol. Mae ymgysylltiad cynnar â chynllunio a chynllunwyr yn allweddol er mwyn i ni gyd wireddu'r potensial. Gadewch i ni barhau i sgwrsio!”\nDywedodd Paul Dodsworth, Rheolwr Gyfarwyddwr Wates Construction North:\n“Mae gweithio gyda phartneriaid cadwyn gyflenwi leol yn rhan hanfodol o’r gwaith a wnawn, ac mae digwyddiadau Cwrdd â'r Prynwr yn fforwm gwych er mwyn sicrhau bod ein gwaith yn creu refeniw ar gyfer busnesau lleol. Bydd hyn, yn ei dro, yn sicrhau ein bod yn creu effaith economaidd gadarnhaol trwy ein gwaith yn y sir, yn ogystal â chreu mwy o gyfleoedd ar gyfer cyflogi a hyfforddi pobl leol."\nOs hoffech gael rhagor o fanylion, cysylltwch â Kate Catherall: kate.p.catherall@flintshire.gov.uk neu 07876576883.


Gyda niferoedd y Coronafeirws yn gostwng ar draws Ceredigion a Chymru, mae Llywodraeth Cymru’n llacio rhai cyfyngiadau’n ofalus ac yn raddol er mwyn dechrau dod â Chymru allan o’r cyfnod clo.\nGall ymweliadau â chartrefi gofal ailddechrau. Yng Ngheredigion, bydd ymweliadau â phob cartref gofal yn parhau i gael eu hatal tan ddechrau mis Ebrill, fel y nodir isod. Rydym hefyd yn ddiolchgar am gydweithrediad y cartrefi gofal preifat sydd hefyd wedi parhau i atal ymweliadau. Mae’r Cyngor wedi cymryd y cam hwn er mwyn diogelu iechyd, diogelwch a lles ein holl breswylwyr a staff. Mae gofalu am breswylwyr ein cartrefi gofal yn hollbwysig i ni. Mae staff ym mhob Cartref Gofal ledled Ceredigion yn cael prawf COVID-19 bob pythefnos, yn unol â chanllawiau'r llywodraeth. Rydym yn deall pa mor anodd y gallai hyn fod i berthnasau a phreswylwyr, a byddant yn parhau i allu cyfathrebu drwy alwadau ffôn a thrwy gyfleusterau fideogynadledda/galwadau skype.\nBydd blwyddyn 10 yn dychwelyd i’r ysgol. Efallai y bydd rhai disgyblion unigol ym mlynyddoedd 7, 8 a 9 yn cael cyfle i ymweld â'r ysgol i gael sesiwn dal i fyny byr. Bydd rhieni a gwarcheidwaid yn cael gwybod am y trefniadau penodol gan eu hysgol.\nOs bydd yr amodau iechyd cyhoeddus yn parhau i fod yn ffafriol, bydd gweithgareddau wedi'u trefnu yn yr awyr agored ar gyfer plant yn cael ailddechrau.\nMae mor bwysig ag erioed ein bod ni i gyd yn cadw pellter diogel, yn golchi ein dwylo'n rheolaidd ac yn gwisgo masg pan nad oes modd cadw pellter cymdeithasol.\nMae rhagor o wybodaeth a chyngor ynglŷn â’r coronafeirws ar gael ar dudalennau gwe coronafeirws y Cyngor.\nDiolch am gadw’n lleol i gadw Ceredigion yn ddiogel.


Ymddygiad gwrthgymdeithasol ar gynnydd ym Methesda - BBC Cymru Fyw\nImage caption Cannoedd yn Neuadd Ogwen i drafod ymddygiad gwrthgymdeithasol ym Methesda\nRoedd cannoedd mewn cyfarfod cyhoeddus ym Methesda nos Wener er mwyn lleisio eu pryderon ynglŷn â'r cynnydd, y maent yn deimlo, sydd wedi bod yn yr ymddygiad gwrthgymdeithasol yn y dre.\nCafodd y cyfarfod ei drefnu er mwyn trafod sut i ddelio â'r problemau.\nYn ôl trigolion dyw hi ddim yn beth dieithr i weld defnyddwyr cyffuriau yn ddiymadferth ac hefyd maent yn honni fod ymladd ar y strydoedd.\nPryder un o drigolion Bethesda\nMae ymgyrchwyr lleol yn dweud mai "digon yw digon" ac mae nhw yn gofyn am ragor o gydweithio.\nYn ogystal, mae'r ymgyrchwyr wedi agor tudalen facebook o'r enw 'Grŵp Cymunedol Bethesda' ac erbyn hyn mae gan y dudalen fil o ddilynwyr.\nImage caption Un o'r lluniau pryderus sydd wedi dod i law\nMae ymgyrchwyr yn cydnabod nad yw ymddygiad gwrthgymdeithasol yn unigryw i Fethesda ond mae nhw'n dymuno cael y dre yn ôl i'r hyn oedd hi.\nMae Iwan Owen yn blismon cymunedol ym Methesda. Mae e'n deall y pryderon yn y pentref. Dywedodd hefyd: "Mae yna gymaint o fflatiau yn y dre ac mae'r rhent yn isel ... does dim modd dewis pwy sy'n dod yma i fyw ond mae'r cyngor wedi lleihau nifer y fflatiau fydd ar gael 30% ac mae hynny'n newyddion da."\nNeges y cyfarfod oedd bod trigolion lleol wedi cael digon ac roeddent yn galw ar bawb i chwarae'u rhan i fynd i'r afael â'r sefyllfa - o'r heddlu i'r cyngor lleol, o'r cymdeithasau tai i landlordiaid ym Methesda.\n'Ond wedi cael un cwyn'\nYn ôl Cyngor Gwynedd un gwyn swyddogol mae'n nhw wedi'i derbyn yn ystod y chwe mis diwethaf am nodwyddau'n cael eu darganfod yn y pentre.\nYchwanegodd llefarydd: "Mae'r Cyngor yn cymryd unrhyw achos o nodwyddau sy'n cael eu canfod o ddifri ac yn ymateb ar frys pan fydd achos yn cael ei adrodd i ni.\n"Os bydd aelod o'r cyhoedd yn dod ar draws nodwydd hypodermig ar ochr stryd neu ar dir cyhoeddus yng Ngwynedd, byddem yn eu hannog i beidio a'u cyffwrdd o dan unrhyw amgylchiadau, ac i gysylltu â'r Cyngor ar unwaith ar 01766 771000 neu drwy'r wefan er mwyn trefnu eu gwaredu.\n"Byddwn hefyd yn atgoffa'r cyhoedd fod gollwng unrhyw fath o sbwriel yn drosedd amgylcheddol a bydd unrhyw un sy'n cael ei ddal yn gadael poteli neu caniau diod mewn mannau cyhoeddus yn wynebu dirwy yn y fan a'r lle.\n"Fel Cyngor, rydym yn gweithio'n agos efo'r gymuned leol ac awdurdodau eraill fel yr heddlu i fyn i'r afael ag ymddygiad o'r fath."\nDywedodd Cartrefi Cymunedol Gwynedd: "Rydym yn ymwybodol o'r cwynion am ymddygiad gwrthgymdeithasol ar stryd fawr Bethesda yn gyffredinol.\n"Mi fyddwn yn delio efo pob cwyn am ein tenantiaid ni sy'n dod i law yn ôl ein prosesau arferol, a byddwn bob amser yn gweithio mewn partneriaeth efo'r heddlu ac asiantaethau eraill ble'n briodol.\n"Rydym yn llawn ymwybodol fod ymddygiad gwrthgymdeithasol yn cael effaith sylweddol ar fywydau tenantiaid a thrigolion lleol, a phan bydd cwynion yn cael eu gwneud, rydym yn eu cymryd o ddifri."